Perginya Anthony Bourdain, Pencinta Makanan Nusantara

Semalam dunia dikejutkan pula oleh kematian Anthony Bourdain, salah seorang chef yang terkenal di seluruh dunia. Beliau dikatakan membunuh diri di usia 61 tahun akibat masalah depresi.

Saya tidak mahu menyentuh tentang kenapa beliau membunuh diri tetapi saya ingin berkongsi tentang kehebatan chef bernama Anthony ini. Tidak seperti chef rendang crispy yang seolah-olah tahu tentang makanan nusantara, Anthony pula adalah penggemar makanan nusantara.

Di Astro, saya selalu menonton rancangan travel makanan beliau ‘No Reservations’ di mana beliau mengembara ke setiap pelusuk Asia Tenggara untuk mencari makanan terbaik di setiap negara. Beliau juga terkenal sebagai seorang yang sukakan street food .

Jika perlu pilih satu chef yang bijak tentang makanan Asia Tenggara, Anthony adalah antara orangnya. Rasanya hanya beliau chef yang berani ajak bekas presiden Amerika Syarikat, Barrack Obama lepak makan di kedai tepi jalan.

The President's chopstick skills are on point . #buncha #hanoi

A post shared by  anthonybourdain (@anthonybourdain) on May 23, 2016 at 7:22am PDT

Anthony juga mempunyai hubungan yang baik dengan makanan dari Borneo terutamanya. Beliau pernah merancang untuk membuka satu restoran di Amerika Syarikat di mana beliau mahu membawa makanan terbaik yang pernah dimakannya dari seluruh dunia duduk di bawah satu bumbung.

Salah satu daripada top ten makanan paling beliau ingin orang Amerika Syarikat rasa adalah laksa sarawak. Beliau sangat gemarkan laksa Sarawak ini dan setiap kali beliau berkesempatan ke Sarawak, beliau akan singgah ke Choon Hui Kopitiam di Kuching untuk makan laksa sarawak di sana.

A post shared by  anthonybourdain (@anthonybourdain) on May 28, 2015 at 6:57pm PDT

“Di Mexico, ketika peniaga menyerahkan taco yang anda pesan, ketika itu satu pertukaran budaya berlaku. Itulah apa yang diajar oleh ibu dan ayah saya. Ini apa yang saya buat, ini apa yang saya tahu buat dan inilah diri saya yang sebenar dan saya mahu kongsinya dengan semua,” kata beliau dalam kongres World Street Food di Manila tahun lalu.

“Street food adalah sangat penting. Saya sukakannya. Kadangkala chef yang terbaik di dunia tidak mempunyai syif dan tidak suka duduk di restoran bertaraf bintang. Mereka enjoy dengan kehidupan mereka dan masakan mereka juga lebih sedap,” terang Anthony.

Dalam bab makan, Anthony sanggup buang status selebriti yang ada pada dirinya untuk menikmati makanan terbaik di seluruh dunia. Beliau adalah contoh chef yang menghargai setiap makanan yang beliau cuba, tidak kira jika ianya hanya sekadar makanan di gerai tepi jalan.

Masalah depresi adalah sesuatu yang serious dan bunuh diri bukan caranya. Jika anda mempunyai masalah depresi, kongsikan bersama doktor yang bertauliah. Mereka pasti dapat membantu. Selamat jalan, Anthony Bourdain.


Perhatian Pencinta Haiwan, Anda Mungkin Nak Ambil Serius Mengenai Fakta Ini

Anda seorang pencinta haiwan? Anda terhibur melihat ragam mereka?

Tidak dinafikan, haiwan memang comel. Tak kiralah kucing, anjing, lembu, kambing, ikan paus and the list goes on.

Kewujudan mereka semua pastinya adalah untuk memberi keseimbangan kepada ekosistem makhluk di muka bumi. Perlu diingat, tiada satu pun ciptaan Tuhan yang dijadikan secara sia-sia. Semua punya tujuan dan sebab mengapa ia diciptakan.

Namun begitu, anda mungkin perlu bertindak segera bagi menyelamatkan haiwan-haiwan ini. Ini kerana hari demi hari, makhluk comel ini kian terancam dan ada yang menghampiri kepupusan!

Sejujurnya, ancaman buat mereka semuanya berasal daripada kebobrokan kita! Perbuatan dan tindakan kitalah yang mengancam mereka.

Masih tak percaya? Mohon rujuk infografik di bawah.

Jom kongsikan info ini kepada sahabat anda. Bersama-sama, kita berikan masa depan yang lebih baik buat makhluk Tuhan yang comel ini :)


Perhatian Suri Rumah, Idea Segar Yang Murah Lagi Ringkas Ini Mungkin Mengembongkan Poket Anda

Lazimnya apabila kita fikir tentang bisnes, kita fikir modal besar dengan risiko yang besar juga.

Dengan sedikit idea kreatif, kita boleh terlibat dalam bisnes, dengan modal rendah, dan boleh juga jadi percuma.

Puan Zuraida Noordin, seorang usahawan dan konsultan prinsipal di KAMI (Kemahiran Asas Matematik Integrasi), dalam facebooknya menyebut satu idea mudah menjana pendapatan.

Senangnya rasa di hati apabila buka sahaja almari, semua baju dan seluar sudah rapi digosok.

Kadar upah menggosok di kedai-kedai dobi ialah RM1 sehelai.

Seandainya seorang surirumah menggambil upah menggosok pakaian jiran dengan kadar yang sama, sehari ada 30 helai, sebulan?

Dan apabila wang tersebut hanya untuk dibuat sebagai simpanan;

Wah!!! Tiap-tiap tahun boleh pergi Ostolia!

Modal : Sebuah seterika hadiah ketika majlis perkahwinan
Ini baru betul ‘Iron Lady’

———————————————————————–
Mudah, kan?

Kami berharap entri kali ini bermanfaat dan kami mendoakan maju jaya buat pembaca-pembaca The Vocket semua.

Kredit: Puan Zuraida Noordin, dengan izin


adidas Kongsi Gambar Model Edisi Terhad Overkill x ZX 10.000 C ‘I Can If I Want’

Butik sneakers ternama di Berlin, Overkill menghasilkan kembali model adidas ZX 10.000 C yang pernah popular pada tahun 90an dengan rekaan yang sangat unik.

Digelar ‘I CAN IF I WANT’, model ini hadir dengan corak warna berbeza untuk kiri dan kanan kasut. Uniknya kolaborasi ini adalah pembeli akan mendapat sebelah lagi kasut dengan corak yang lebih unik untuk dipakai bersama kasut ini (mix and match) atau disimpan sebagai perhiasan (corak berkenaan adalah rahsia ketika ini).

Namun, pasangan untuk kasut berkenaan boleh dibeli atau ditukar dengan pembeli lain yang turut berada ketika pelancaran model ini di Overkill minggu hadapan. Overkill mahu anda berkenalan dengan pembeli lain sambil mengagumi keindahakan model adidas ZX 10.000 C. Kolaborasi ini memang lain daripada yang lain dan pastinya menjadi tumpuan peminat tegar adidas.

+++ COMING SOON +++⠀ ⠀ Overkill x adidas Consortium ZX 10.000 C „I CAN IF I WANT“⠀ ⠀ We are very proud to announce that for the 30th anniversary of the 1.000 series, the series will finally be completed by the newly introduced ZX 10.000 C " I CAN IF I WANT" collaboration by Overkill x adidas Consortium.⠀ ⠀ On 9th February 2019, the release of the "I CAN IF I WANT" pack will take place in the multimedia exhibition @ninetiesberlin in the Alte Münze (Berlin- Mitte), exclusively via OVERKILL. In addition, there will be a variety of merchandise items, like T-shirts, postcards, magnets, and keychains, to list just a few things that will make this a special day for every ZX-lover!⠀ ⠀ www.overkillshop.com ⠀⠀⠀ ⠀⠀⠀ #overkillshop #highsnobiety #hypebeast #kicksonfire #kickstagram #complexkicks #nicekicks #sneakernews #sneakers #adidas #consortium #zx10000c #ICANIFIWANT #ninetiesberlin

A post shared by  OVERKILL® (@overkillshop) on Feb 1, 2019 at 3:00am PST

Buat masa ini, model ini hanya akan dijual di acara khas di Overkill, Berlin pada 9 Februari 2019. Model Overkill x ZX 10.000 C akan dijual pada harga USD250 (~RM1,024) ketika acara berkenaan.


Perhilitan Jelaskan Kejadian Gajah Masuk Sekolah Bukan Kali Pertama Berlaku

Sejak semalam tular di media sosial mengenai perkongsian video yang memaparkan seekor gajah bertindak menceroboh masuk ke kawasan Sekolah Kebangsaan (SK) RPS Kemar pada Selasa lepas.

Kejadian tersebut dipercayai telah dirakam oleh seorang lelaki yang berada di sekitar kawasan tersebut namun gajah dewasa yang dianggarkan berusia 35 tahun tersebut tidak bertindak agresif.

“Seekor gajah masuk dalam Sekolah Kebangsaan RPS Kemar, Gerik dipercayai untuk mencari makanan.

“Kejadian sempat dirakam seorang lelaki, namun haiwan liar itu tidak bertindak agresif,” menerusi perkongsian Info Roadblock Jabatan Pengangkutan Jalan (JPJ)/Polis di laman Facebook.

Menerusi laporan yang diterbitkan oleh Astro Awani, Pengarah Jabatan Perlindungan Hidupan Liar dan Taman Negara (Perhilitan) Perak Yusoff Shariff turut memaklumkan kejadian tersebut bukan kali pertama berlaku.

Malah sebelum ini pihak mereka telah menerima laporan antara empat hingga lima ekor gajah telah menceroboh masuk ke premis tersebut.

Bagi mengelakkan perkara tersebut daripada terjadi sekali lagi, pihaknya telah bertindak memasang pagar elektrik di sekeliling sekolah itu sejak November tahun lepas namun ia telah mengalami kerosakan baru-baru ini.

“Kakitangan Perhilitan baru sahaja (hari ini) melakukan kerja-kerja baik pulih pagar itu dan arus elektrik pun sudah mencapai 9.1 volt, cukup untuk menghalang gajah masuk ke kawasan itu.

“Di samping itu, kami juga telah memasang lampu biru ‘high LED’ untuk menakutkan gajah,” jelas beliau.

Walaupun begitu, pihaknya telah meminta kerjasama penduduk setempat bagi memelihara pagar tersebut demi keselamatan para pelajar, anak-anak penduduk kampung dan guru sekolah.

Baca perkongsian kami yang terdahulu mengenai ‘gajah paling sunyi’ ini diselamatkan penyanyi terkenal melalui pautan di bawah.

Tidak Keruan Selepas Hilang Pasangan, ‘Gajah Paling Sunyi’ Ini Diselamatkan Penyanyi Terkenal

Peroleh Lesen Tanpa Perlu Ujian, JPJ Sangkal Isu Agensi Palsu Yang Sedang Tular

Tony Fernandes Dakwa Cara Pemerintah Tangani COVID-19 ‘Mengerikan’


Perhimpunan Anak Muda ‘Genius’ Era Digital Di #mydigitalmaker Fair 2017

Pameran inovasi, teknologi dan kreativiti #mydigitalmaker Fair 2017 ini berlangsung dengan jayanya pada 16 dan 17 September lalu. #mydigitalmaker menyaksikan penyertaan dari sekolah serata Malaysia serta agensi dan syarikat yang kini sedang menempa nama di peringkat antarabangsa dalam bidang digital.

Malaysian Digital Economy Corporation (MDEC) telah merasmikan #mydigitalmaker ini pada Ogos tahun lalu dan visinya untuk mentransformasikan anak muda Malaysia daripada sekadar menjadi pengguna digital kepada pelopor dalam bidang digital. #mydigitalmaker Fair 2017 juga bertujuan untuk memberi inspirasi kepada orang ramai, terutamanya para pelajar, pendidik dan ibu bapa untuk belajar dan mengenal dunia teknologi yang semakin berubah. Mereka juga perlu tahu bahawa bidang digital ini semakin penting di masa akan datang dan merupakan cabang ekonomi dan pekerjaan yang mungkin ramai tidak tahu.

Acara yang dianjurkan bersama Festival Sains Petrosains 2017 ini nyata menarik sangat ramai pengunjung terutamanya pelajar sekolah rendah dan menengah. Para pengunjung yang hadir didedahkan dengan pelbagai acara menarik serta aktiviti yang mereka boleh cuba sendiri.

Pameran yang bercirikan elemen teknologi digital seperti robotik, pencetakan-3D, augmented reality (AR), realiti maya (VR) dan analisis data yang diadakan juga dapat mendedahkan para pelajar kepada peluang kerjaya dalam dunia teknologi digital daripada syarikat gergasi teknologi terkenal serta menawarkan peluang kepada pelajar untuk belajar di institusi akademik yang bekerjasama dengan #mydigitalmaker Fair 2017.

Inisiatif #mydigitalmaker ini diharap dapat melahirkan lebih ramai pakar tempatan dalam bidang digital yang mampu membangunkan lagi bidang ini di dalam dan luar negara. Di bawah adalah recap dua hari #mydigitalmaker Fair 2017 berlansung dan baru anda tahu betapa fun-nya #myditalmaker Fair tahun ini. Jumpa lagi tahun hadapan!


1 Peringatan Kepada Mereka Yang Hendak Bawa Ibu Bapa Ke Korea

Ditakdirkan dalam perjalanan saya ke lab untuk mesyuarat, seorang pakcik tegur saya.

Pakcik ini tak boleh berbahasa Korea mahupun Inggeris, hanya boleh berbahasa Cina.

Berdasarkan apa yang dikatanya saya boleh faham satu perkataan sahaja “Sungkyunkwan” (nama universiti saya) sambil menunjukkan gambar keluarganya dan pasport Chinanya.

Jadi saya buat andaian pakcik ini sesat dan cari anaknya yang belajar di SKK.

Kelihatan juga pakcik ini sedang memegang beg plastik hitam penuh makanan barang dapur yang baru dibeli.

Jadi, menguatkan lagi hipotesis yang pakcik ini sesat tak tahu jalan balik lepas beli barang dapur.

Diberinya nombor telefon (mungkin nombor anaknya) dan saya cuba menelefon tetapi salah nombor (orang Korea).

Jadi pening kepala tak faham dia kata apa, carilah orang yang boleh berbahasa Cina. Siap telefon 120 Dasan Center (khidmat penterjemah).

Dengan bahasa Korea yang berterabur, saya terangkan pasal pakcik itu dan minta orang yang boleh berbahasa Cina tolong terjemahkan apa yang dikatakan oleh pakcik.

Tapi hampeh , katanya orang yang berbahasa Cina tak ada.

Kemudian baru teringat ada kawan yang boleh berbahasa Cina, minta tolong dia terjemahkan apa yang pakcik tu katakan.

Yup pakcik tu memang hilang, cari rumah anaknya.

Dia minta dibawa semula ke tempat yang asal sebelum saya bawanya ke situ.

Sebenarnya, ada orang lain bawa dia ke situ masa minta tolong, kemudian tinggal kot, sebab saya tak bawa dia ke mana-mana pun haha.

Buntu, saya minta tolong kawan tolong tanyakan pakcik tu OK ke kalau saya bawa ke balai polis, mungkin mereka boleh tolong. Pakcik pun setuju.

Setibanya di balai polis, dengan Bahasa Korea yang berterabur saya terangkan pasal pakcik, emm hampeh siap kena marah lagi.

“Kenapa bawa pakcik tu pergi balai, orang tak kenal kenapa nak tolong? Tinggal je situ.”

Nak je lempang bertubi-tubi polis tu. Kalau ayah kau melancong pergi Eropah sesat tak tahu Inggeris, tak ada siapa nak tolong, padan muka kau. Haha.

Mungkin dia ingat pakcik ni gelandangan. Tapi pakai smart, bawa pasport, beli barang dapur, orang buta hati je ingat homeless.

Tiba-tiba datang seorang pegawai polis pandai berbahasa Cina. Dia cakap dengan pakcik tu dan suruh saya balik dulu.

Kawan lab sudah bertanya-tanya, jadi saya tinggalkan pakcik di balai polis, ada pegawai yang pandai cakap Cina OK lah kot.

Dipendekkan cerita, saya pun berangkatlah ke mesyuarat. Selepas mesyuarat, terus pergi ke factory learning untuk 3d print bahagian yang kena cetak.

Ambil masa 3 jam untuk satu bahagian, jadi saya ambil keputusan balik rumah dulu untuk solat sementara tunggu siap.

Dalam perjalanan balik, pakcik tu ada lagi. Pakcik sudah mengigil sejuk, mungkin sudah lama di situ.

Saya pun tanya macam mana, geleng kepala. Muka sedih si pakcik kerana polis tak nak tolong.

Aku dah agak dah! Bengang jugalah dengan polis Korea.

Ditakdirkan ada e-mail pada gambar keluarga. Saya e-mail, tak sampai seminit, ada balasan, minta suruh telefon.

Saya tekan nombornya dan beri pada pakcik. Pakcik bercakap, dan apabila habis, pakcik dengan hingus meleleh peluk saya sambil ucap terima kasih.

10 minit kemudian anaknya sampai. Berlari macam drama haha.

Jadi kesimpulannya yang nak bawa ibu bapa pergi Korea, tulislah siap-siap.

Nombor telefon, alamat, e-mail – semua maklumat yang penting.

Polis Korea bukan boleh diharap sangat. Indah khabar dari rupa.

Bukan semualah, ada yang baik. Dan pesan terakhir, dah-dahlah dengan K-pop tu.


12 Peringatan Untuk ‘Group Admin’ Yang Anda Patut Tahu

Ini susulan kepada isu pentadbir kumpulan WhatsApp boleh didakwa dan dipenjara agar berita palsu tidak disebarluaskan menerusi aplikasi pesanan. Ia adalah satu panduan khusus oleh Suruhanjaya Komunikasi dan Multimedia Malaysia (SKMM) buat pentadbir kumpulan yang menggunakan apa jua jenis platform digital.

Diulang kembali 4 perkara yang boleh menyebabkan seseorang didakwa iaitu:

Maka, peringatan yang dikeluarkan oleh SKMM di bawah ini adalah satu usaha bagi mengekang 4 perkara tersebut daripada berlaku.

Anda boleh lihat poster penuh berkenaan ini di sini: MCMC


Perintah Kawalan Pergerakan Sah Dilanjutkan Sehingga 28 April 2020

Perintah Kawalan Pergerakan (PKP) akan dilanjutkan bermula 15 April sehingga 28 April 2020, umum Perdana Menteri, Tan Sri Muhyiddin Yassin dalam ucapan sebentar tadi.

Beliau menjelaskan pelanjutan tempoh berkenaan dibuat selepas perbincangan dan mendapat nasihat daripada Kementerian Kesihatan Malaysia (KKM) memutuskan perlu dilanjutkan tempoh PKP ini bagi menjamin keselamatan dan memutuskan rantaian COVID-19.

Covid-19Di Mana Kita Sekarang.#DudukRumah #StayAtHome pic.twitter.com/nrtYPc3Ucp

— Muhyiddin Yassin (@MuhyiddinYassin) April 9, 2020

Pelanjutan ini adalah sebagai persediaan untuk menangani COVID-19 secara lebih efektif dan petugas perubatan dapat lebih bersedia dan mengawal kes COVID-19.

Sesi persekolahan juga turut akan ditangguhkan sehingga keadaan benar-benar pulih. Home Base Learning akan diperkenalkan oleh Kementerian Pendidikan Malaysia tidak lama lagi supaya pelajar dapat belajar dari rumah.

Muhyiddin terus menasihatkan rakyat supaya bersedia secara mental dan fizikal untuk terus duduk diam-diam di rumah bagi tempoh 2 minggu lagi. Sama-sama kita berusaha keras supaya kita dapat menangani COVID-19 ini dengan jayanya.

Berikut adalah berita COVID-19 terkini yang berlaku dalam negara. Baca lagi pada pautan di bawah.

Tidak Puas Hati Kena PKPD, Warga Asing Didakwa Lempar Objek Kepada Petugas Keselamatan

Kadar Kematian Akibat COVID-19 Di Malaysia Antara Yang Terendah Di Dunia

Seorang Demi Seorang Rombongan Penggambaran Drama Di Scotland Disahkan Positif COVID-19


Sekumpulan Remaja Mencuba Perisa Baru Mountain Dew, Apa Yang Berlaku Selepas Itu Sangat Wow

Mountain Dew merupakan sebuah jenama minuman yang terkenal dan tidak asing lagi dikalangan rakyat Malaysia. Kalau masih ada yang tak tahu, Mountain Dew dimiliki oleh syarikat PepsiCo dan ianya dimulakan sejak tahun 1940 di Amerika.

Sejak hari pertama dilancarkan, minuman Mountain Dew mendapat sambutan yang baik daripada ramai orang dan jajahan pertamanya bermula di United Kingdom dan hari ini jenama ini sudah berada di merata dunia.

Hari ini, Mountain Dew memperkenalkan perisa baru mereka yang dinamakan KickStart melalui sebuah iklan komersial di YouTube. Iklan ini berjaya menarik perhatian ramai orang kerana keunikan yang ditonjolkan melaluinya. Anda boleh tonton sendiri video iklan tersebut dibawah:


Peristiwa 15 Tahun Lepas Kembali Segar Dalam Ingatan Selepas Bertemu Seorang Anak Muda

Sedang saya mencuci muka di sinki, masuk seorang remaja, buka kepala paip dan terus minum.

Saya tergamam. Bukan apa, kalau air paip tahun 70’an saya berani minum terus dari paip. Tapi, selepas tahun 2000, jangan buat hal!

Setelah membasuh muka, saya terus masuk ke dalam tandas. Sebaik selesai urusan, saya keluar untuk membasuh tangan.

Sekali lagi saya tergamam. Remaja itu masih menadah tangan di bawah paip sambil meneguk air.

“Adik, kamu minum air paip tu, kembung perut kamu nanti!”

Remaja itu senyum, tak kata apa-apa, terus beredar dari situ.

Saya duduk semula di meja makan, sementara sahabat saya masih menatap beberapa dukomen penting kerja yang perlu diselesaikan.

Saya menyedut baki air dalam gelas. Tiba-tiba saya tergamam.

Di hadapan meja saya, duduk remaja yang saya temui dalam bilik air tadi.

Kali ini baru saya sedar, rupa-rupanya remaja itu kembar. Mereka senyum memandang saya.

Saya perhatikan ada sebiji pinggan sahaja di atas meja mereka. Saya bangun dan mendekati mereka. Salam diberi dan disambut mesra.

Rupa-rupanya mereka baru pulang dari aktiviti sukan di sekolah. Dalam perjalanan pulang dengan berjalan kaki, mereka singgah di restoran mamak untuk makan roti canai.

Saya agak tersentak apabila dimaklumkan yang mereka adalah anak yatim piatu. Kedua ibu dan ayah mereka meninggal dunia akibat kemalangan, dan mereka dibela oleh nenek mereka sejak kecil.

Saya tertarik untuk bertanya kerana mendapati hanya ada satu sahaja pinggan di atas meja. Rupa-rupanya mereka berkongsi sekeping roti canai banjir.

“Patutlah mereka minum air paip sahaja. Tak cukup duit.” bisik hati saya yang mula meruntun.

Saya mengajak mereka ke kaunter untuk membuat pembayaran. Mulanya mereka enggan dan malu, tetapi setelah saya memujuk dan mengajak dengan bersungguh, akhirnya mereka akur.

Saya ambil 2 kotak besar air soya dan sekotak besar air susu penuh krim, dan saya serahkan kepada mereka.

Ceria wajah mereka. Hanya ucapan terima kasih berkali -kali diucapkan oleh mereka.

Hari ini, sewaktu saya keluar dari pintu sebuah pasaraya, tiba-tiba saya mendengar suara menjerit dari jauh.

“Pakcik! Pakcik….! Pakcik!” Disertai hon yang agak kuat.

Seorang pemuda kelihatan melambai-lambai ke arah saya. Saya rasa serba salah. Saya pandang keliling.  Tidak ada lelaki lain di situ kecuali saya.

Pemuda itu turun dari van barang. Pakaiannya begitu kemas. Segak bergaya.

“Pakcik, pakcik tak kenal saya?” tanya pemuda itu lagi.

Saya renung wajahnya, namun gagal untuk ingat kembali dimana saya berjumpa dengannya.

Salam diberi dan saya menjawab salam itu. Pemuda itu terus bersalam dan mencium tangan saya.

“Ini mesti pakcik dah lupa ni!” luah pemuda itu sambil tertawa kecil.

Tidak berlengah lagi, pemuda itu mendedahkan siapa dirinya yang sebenar.

“Astaghfirullah …” baru saya dapat ingat kembali peristiwa 15 tahun yang lalu.

Kami berbual tidak lama kerana masing-masing ada urusan penting perlu diselesaikan.

“Pakcik tunggu sat. Sat saja” dan pemuda itu terus membuka pintu van.

Sejurus itu, pemuda itu menyerahkan 2 kotak besar donut jenama Big Apple.

“Terima lah hadiah dari saya. Jasa pakcik takkan saya lupa.” Sambil sekali lagi dia bersalam dan mencium tangan saya.

Kami terpaksa berpisah. Tidak sampai beberapa langkah, saya teringat sesuatu.

“Dia di Britain, jadi Engineer.” jawab pemuda itu sambil tersenyum lebar.

“Baru 3 tahun sejak keluar U. Alah jaga orang dan jaga cawangan je.” Jawab pemuda itu sambil ketawa mengekek-ngekek.

Baca lagi: Peristiwa Ini Bukti Allah Membayar Tunai Kepada Yang Bersedekah


Peristiwa Ini Bukti Allah Membayar Tunai Kepada Yang Bersedekah

Nota Editor: Penulisan ini ditulis oleh Tuan Abd Ghani Haron. Semoga kisah ini menjadi iktibar untuk kita lebih memberi, tidak kira zakat atau sedekah, lebih-lebih lagi dalam bulan Ramadhan yang mulia ini.

Kelmarin, seorang pemuda muncul di pintu rumah saya memberi salam dan menyatakan hajat meminta sumbangan untuk meneruskan pengajian dalam bidang agama di Universiti Ar-Raniry, Acheh. Saya menyelongkar duit yang ada, jumpa beberapa keping duit RM5 lalu diberi kepadanya.Kebetulan duit tunai tinggal sebanyak itu sahaja, simpan beberapa ringgit untuk beli bahan berbuka.

Beberapa ketika setelah pemuda itu berlalu, saya menerima panggilan telefon daripada Unit Perubatan, Jabatan Pencen JPA yang meminta saya mengemukakan beberapa dokumen dan surat untuk mereka mempertimbangkan pembiayaan kaki palsu anak saya yang bernilai berbelas ribu ringgit. Subhanallah! Alhamdulillah! Benarlah janji Allah bahawa jika kita membantu hamba Allah yang kesusahan, nescaya Allah akan membantu kita pula melepas diri daripada kesusahan. Saya melihat Allah telah membayar tunai janjiNya. Saya hanya memberi beberapa helai wang RM5, tetapi Allah melepaskan saya daripada bebanan berbelas ribu ringgit.

Nak ajak semua memikirkan hal, menimbang perkara ini. Janganlah menolak petmintaan pertolongan daripada manusia lain. Berilah sekadar mampu, jika tidak, berikan kata semangat, berpesan dengan kesabaran, zahirkan simpati, panjatkan doa dan sebagainya .Jangan juga menolak permintaan walau daripada seekor kucing yang merenung meminta makan. Insyaallah, ketika kita ditimpa kesusahan, Allah datangkan orang lain untuk meringankan.

Tetapi ingat, jika kita memandang sebelah mata kepada kepayahan orang, menolak permintaan pertolongan, tunggulah akan tiba suatu hari kita pasti akan mengharap pertolongan orang. Dan ketika itu, sudah terlambat, kita mungkin sudah terhukum. Setiap yang datang kepada kita adalah dengan takdir Allah, dan Allah menyebutkan tidak dia sia-sia setiap sesuatu yang diciptanya. Maka yang meminta pertolongan itu adalah peluang untuk kita berbuat baik dan ujian untuk kita. Jika keberatan untuk membantu pun, berikanlah senyuman dan doa kepadanya.

Jadi, hulurkan tangan untuk membantu, ringankan lidah untuk menenangkan, ringankan tulang untuk meringan beban orang kerana setiap pertolongan akan dibalas oleh Allah dengan ganjaran dan melepaskan kita daripada kepayahan pada suatu masa nanti.

BACA: 7 Formula Keajaiban Sedekah Telah Dikongsikan Oleh Usahawan Wanita Ini

BACA Lagi: Kisah Kejayaan Puan Ainon Mohd, Pengerusi Kumpulan PTS

LIKE dan FOLLOW Vocket di Facebook serta Instagram


Peristiwa Neil Armstrong Jejak Kaki Ke Bulan ‘Dibuktikan’ Hanyalah Sebuah Rakaman

Teori konspirasi yang berlegar di sekitar kisah penjelajahan Amerika Syarikat ke bulan adalah yang paling banyak diperkatakan oleh umat manusia sejak Neil Armstrong pertama kali menjejak kaki ke bulan.

Terbaharu, memetik laporan Lad Bible, seorang pembaca laman Reddit baru-baru ini menghidupkan semula perdebatan ini dengan menyatakan bahawa kisah pendaratan ke bulan itu hanyalah sebuah rekaan yang dipentaskan.

Fakta yang biasa kita dengar adalah 400,000 pekerja dan kontraktor NASA telah berjaya membantu Neil Armstrong mendarat dengan selamat dan berjaya menjejakkan kaki di bulan pada 20 Julai 1969.

Namun cerita kejayaan ini bukan sahaja diterima baik oleh sebahagian manusia, tetapi juga disangkal sejak itu lagi. Manusia pertama yang mempersoalkan fakta mengenai kejayaan NASA dan AS ini adalah Bill Kaysing, bekas pekerja Rocketdyne, salah satu syarikat yang membantu mereka bentuk enjin roket Saturn V.

Pada tahun 1976, Kaysing menerbitkan risalah bertajuk We Never Went to the Moon: America’s Thirty Billion Dollar Swindle, di mana beliau membentangkan ‘bukti’ pendaratan di bulan adalah sebuah rakaman atau pementasan.

Menurut The Guardian, risalah terbitan sendiri itu mengandungi tidak lebih daripada ‘fotokopi dan teori menggelikan’, namun begitu, teori Kaysing semakin kuat berkembang dan, setakat ini, telah menjadi batu asas teori konspirasi selama bertahun-tahun.

Bagaimanapun, seorang pembaca Reddit membentangkan pandangan beliau bahawa penerokaan ke bulan memang terjadi, tetapi dipentaskan sehingga ia tidak lagi nampak seperti sebuah misi sains.

Mereka menulis: “Saya percaya terjadi pendaratan di bulan, tetapi mereka berusaha keras untuk mengemas seberapa banyak kamera dalam misi yang mungkin, jadi dalam erti kata lain ia dipentaskan lebih daripada misi saintifik.”

Seorang lagi menyuarakan sentimen mereka, mencadangkan bahawa Amerika memulakan misi pemecahan rekod semata-mata untuk tujuan komersial. “Sains adalah satu pemikiran,” tulis mereka, sambil menambah: “Bukan satu rahsia bahawa AS melakukannya untuk mengalahkan Rusia.

Walau bagaimanapun, yang lain tidak bersetuju sambil menyatakan bahawa setiap aspek perjalanan melibatkan perancangan saintifik yang teliti.

NASA buka kerja kosong dengan gaji minimum RM200,000 dan berikt adalah syarat-syaratnya. Rujuk pautan di bawah untuk membaca.

NASA Buka Kerja Kosong Dengan Gaji Minimum RM200,000 Dan Berikut Adalah Syarat-Syaratnya

‘Rover’ Bersejarah NASA Di Marikh Dikawal Oleh Saintis Ini Di Rumahnya Sahaja

Dakwaan Matahari Akan Terbit Dari Sebelah Barat Adalah Palsu, Lapor NASA


Peritnya Hidup Sewaktu Obesiti Dan Inilah Cara Bagaimana Saya Berjaya Buang 80Kg

“Semakin naik badan si Farah tu. Kamu tak nasihatkan ke Ani?” Ibu hanya mampu tersenyum bila orang sekililing mempersoalkan dirinya dan seolah-olah tak pandai menjaga saya dan tak prihatin kepada keadaan fizikal saya.

Saya tahu jauh di sudut hati ibu, luluh hatinya apabila dia dituduh sebegitu.

Saya pula hanya tertunduk dan hati berasa pedih kerana saya tahu ibu saya tak pernah berhenti nasihatkan saya. Tetapi saya buat tak tahu sahaja. Kasihan ibu.

Maafkan saya ibu, kerana degil tak mau berubah dan ibu disalahkan. Satu hari saya nekad, saya tak mahu lagi ibu disalahkan. Saya nekad untuk berubah.

Keperitan yang anda mungkin tak pernah tahu apabila seberat 153kg

Diam tak diam, berat saya mencecah 153.3kg. Tinggi tak sampai 150cm, fizikal saya sangat membataskan aktiviti-aktiviti harian saya sama ada di rumah, pejabat dan di tempat awam.

Apabila pergi ke pusat membeli belah, saya tak boleh berjalan jauh disebabkan berat badan yang amat sangat terutamanya pada kaki. Sekiranya jalan lebih daripada biasa, saya akan mengah dan semput.

Jadi, saya terpaksa mencari tempat letak kenderaan yang paling hampir dengan pintu masuk dan sanggup menunggu dan berpusing banyak kali bagi mendapatkan lokasi yang dekat.

Selain itu, kaki saya juga mengalami bengkak di sebabkan ‘water retention’ yang mana saya rasa tak selasa sepanjang hari walaupun dalam keadaan duduk.

Umur baru 20-an, tetapi sudah solat duduk

Perkara yang saya paling ralat ketika masalah berat badan ini adalah saya tak dapat solat seperti orang biasa.

Pada umur 20-an saya terpaksa sambahyang di atas kerusi kerana saya tak dapat menampung berat badan saya ketika tunduk dan duduk di bawah. Cuba juga untuk duduk, tetapi payah dan perit hanya tuhan yang tahu.

Saya juga turut mengalami masalah ‘inferiority complex’. Lebih-lebih lagi saya seorang perempuan yang mana saya merasa sangat rendah diri untuk berada di khalayak ramai terutama ketika berada di tempat awam.

Ini kerana saya merasa semua orang memerhati, mengata dan mentertawa saya. Terngiang di kepala seperti ada orang mengata “Eee… gemuknya…!”

Atas sebab itu saya lebih selasa berada di rumah atau bersama teman rapat sahaja.

Namun, jauh di sudut hati saya, saya merasa kasihan kepada teman-teman rapat saya yang terpaksa membataskan had mereka dalam melakukan aktiviti hanya kerana mahu saya selasa dan menjaga hati saya.

Saya nekad, saya kuatkan hati dan tak mau hati ibu terguris lagi. Dengan bantuan kakak dan rakan beliau, saya daftarkan diri menyertai program Jom Kurus 1 Malaysia musim ke Empat.

Misi kurus badan saya bermula pada Januari 2015 di mana saya telah menyertai kawasan Ampang di bawah Team Leader Agam.

Pada mulanya, saya tak meletakkan harapan yang tinggi untuk kurus. Cuma lebih kepada mau dapatkan ilmu-ilmu baru dalam fitness dan cara diet yang betul.

Dengan semangat daripada rakan-rakan dan juga keluarga, pada minggu pertama, saya telah berjaya hilangkan berat badan sebanyak 6.6kg!

Semangat saya terus meningkat. Siapa sangka saya dapat turunkan 6.6kg untuk minggu pertama. Namun coach ada ingatkan, jumlah yang banyak ini adalah air kerana saya gemuk air.

Betul apa yang diingatkan oleh coach, minggu kedua dan ketiga berat saya tak turun. Namun saya tetap fokus dan cuba cari jalan dan mula disiplin menjaga makan.

Alhamdulillah untuk usaha yang berterusan sepanjang JK1M #4, saya berjaya turunkan berat badan sebanyak 16 kg dalam tempoh 6 minggu.

Disebabkan hilangnya KG sebanyak itu, saya mula tanamkan azam untuk teruskan misi saya walaupun ianya mengambil jangka masa yang lama.

Bagi saya yang penting adalah istiqomah dan ‘enjoy’ dengan setiap aktiviti yang saya lakukan.

Saya mula nampak pelbagai perubahan kecil yang berlaku pada diri saya walaupun orang luar tak perasan perubahan itu.

Contohnya sebelum ini saya tak dapat buat senaman seperti orang lain, tetapi setelah beberapa lama mengikuti latihan yang disediakan saya mampu ikut aktiviti-aktiviti tersebut seperti orang biasa.

Paling penting, ibu saya mula tersenyum melihat saya semakin hari semakin kecil.

Baca: Berjaya Buang 40Kg, Lelaki Ini Berkongsi 7 Cara Turunkan Berat Badan

Hilang 80kg, perjalanan yang bukan mudah

Selepas tamat program JK1M musim ke empat, saya mencari program lain sementara menunggu JK1M yang seterusnya. Selama setahun saya berlatih di bawah coach Zack Zakwan dan coach Bo termasuk JK1M musim ke lima dan ke enam.

Banyak ilmu yang telah diajar dan bersama mereka juga saya telah berjaya kurangkan berat badan yang banyak.

Sepanjang perjalanan ini memang ada cabaran yang saya rasa mau untuk give-up antaranya ketika berat badan saya turun semakin lambat.

Sebelum ini, dalam tempoh sebulan, saya boleh turun lebih daripada 6 kg. Sekarang paling banyak pun adalah sekitar 3kg sahaja.

Apabila keadaan ini terjadi, semangat saya jatuh. Namun atas sokongan daripada sahabat-sahabat dan keluarga, Semangat saya bangkit semula.

Alhamdulillah sehingga Julai 2016 saya berjaya menurunkan berat badan saya sebanyak 80kg. Perjalanan yang bukan mudah tapi saya tahu ia amat berbaloi.

Syukur saya panjatkan kepada Tuhan yang memberi rezeki ini dan sokongan padu dari ahli keluarga serta sahabat-sahabat yang tak pernah berputus asa.

Perjuangan perlu diteruskan kerana sasaran saya adalah mau mencapai capai berat ideal. Insyallah

Perkara paling penting dalam kurangkan berat badan ada 10 perkara:

1. Tetapkan sasaran jangka masa pendek dan jangka masa panjang

2. Istiqamah dengan apa yang kita lakukan. Biar lambat asalkan kita capai

3. Melakukan setiap senaman dengan rasa seronok tanpa rasa beban. Enjoy & fun

4. Bergaul dan berkawan di dalam kelompok yang mempunyai tujuan dan minat yang sama. Mudah untuk bertukar-tukar pendapat dan ilmu serta melakukan aktiviti bersama

7. Melakukan aktiviti-aktiviti sekurang-kurangnya 3 atau 4 kali seminggu – kalau boleh elakkan dari rehat lebih dari 2 hari berturut-turut

8. Mengambil ukuran badan setiap 2 kali seminggu

9. Perlu ada hari berehat dalam setiap minggu

10. Perlu ada usaha yang berterusan dalam mencari ilmu fitness & diet – perlu rajin membuat bacaan berkaitan fitness & die dan merujuk kepada mereka yang pakar.

Baca lagi: Demi Keluarga, Lelaki Ini Sanggup Turunkan Berat Badan 125kg Dalam Masa 18 Bulan


adidas Kongsi Gambar Model Terbaru YUNG-1 ‘Cloud White’

adidas masih belum lagi melancarkan model ini tetapi peminat adidas terutamanya sudah tidak sabar menantikan model ini. Selepas model edisi khas untuk Dragon Ball, model dengan warna yang lebih plain dikongsikan oleh adidas.

Inspirasi daripada model adidas Falcon Dorf, kasut ini hadir dengan tapak chunky, sesuai dengan trend kasut sebegini ketika ini. Warna minimal seperti putih, tan dan beige menghiasi kasut ini dan placement jenama adidas juga dibiarkan minimalis; pada bahagian lidah kasut dah juga bahagian tepi.

Jika anda tidak mahu berbelanja lebih untuk sepasang kasut tetapi mahu nampak seperti Yeezy, ini pilihan anda. Bakal dijual pada harga USD130 (RM506+-), YUNG-1 ‘Cloud White’ ini dijangka berada di pasaran hujung tahun ini.


‘Periuk Nasi’ Eksklusif Bertemakan Watak Star Wars Bakal Dilancarkan Disember Ini

Buat peminat filem mahupun animasi Star Wars, ada berita baik untuk anda. Kalau selalu kita lihat droids dalam filem ini mahir membaiki kenderaan, boleh menerbangkan jet pejuang dan mampu menyelamatkan Jedi Masters dan pasukan pemberontak ketika berada di dalam bahaya. Kini, R2-D2 dan BB-8 boleh menyediakan makan malam untuk anda.

Baru-baru ini jenama Instant Pot baru sahaja mengumumkan koleksi periuk nasi eksklusif yang bertemakan watak-watak dari filem Star Wars seperti R2-D2, BB-8, Darth Vader dan banyak lagi. Terdapat 5 jenis model kesemuanya untuk koleksi terbaru hasil dari kolaborasi diantara Instant Pot dan Williams Sonoma ini.

Setiap set ini direka berdasarkan watak-watak ikonik dalam francais ini. Sebagai contohnya, periuk nasi Darth Vader ini diwarnakan dengan warna hitam pekat dan sedikit berkilat untuk menampakkan seakan baju perisai sisi gelap Anakin Skywalker itu. Di bahagian sisi, diletakkan grafik ikonik topeng Darth Vader dan Death Star yang dihiasi dengan warna perak.

Harga yang ditawarkan bermula pada tanda harga USD80 (~RM333.92) hingga USD120 (~RM500.88) mengikut variasi saiz yang berbeza. Saiz yang paling kecil ialah BB-8 iaitu berukuran 3 liter manakala saiz yang paling besar ialah periuk nasi edisi Chewbacca yang berukuran 8 liter.

Seperti periuk nasi biasa, periuk nasi versi Star Wars ini mempunyai fungsi biasa seperti memasak nasi, sautéing, membuat yogurt dan didatangkan dengan fungsi pemanasan. Setiap model turut didatangkan dengan resepi yang bertemakan Star Wars untuk anda cuba sendiri di rumah.

Koleksi periuk nasi Star Wars kini boleh pra-tempahan secara eksklusif di laman web Williams Sonoma. Manakala, periuk nasi ini akan dilancarkan secara rasmi pada 13 Disember ini di Amerika Syarikat.

Dikepilkan beberapa artikel yang berkaitan koleksi khas yang mungkin menarik perhatian anda. Klik pautan di bawah untuk bacaan lanjut.

Prada Dan Adidas Bentangkan Hasil Pertama Koleksi Edisi Terhad

G-Shock Berkolaborasi Dengan Transformers Perkenalkan Koleksi Edisi Khas

Pa’din Musa Pilih Tikar Mengkuang Untuk Koleksi Edisi Khas Sempena ‘Vans Checkered Day’


Perjalanan Anda Kini Diawasi Famili Dengan Fungsi Terbaru Uber

Pernahkah anda risau dengan keselamatan famili yang tersayang apabila menggunakan perkhidmatan Uber lebih-lebih lagi di waktu malam yang sunyi? Uber nampaknya cakna dengan masalah ini dengan memperkenalkan fungsi terbaru dimana membolehkan famili anda mengetahui destinasi dan dimana anda berada semasa menggunakan Uber. Terbaik bukan?

Fungsi terbaru yang dilengkapi dengan fungsi Family Profile membolehkan family atau rakan terdekat anda mendapatkan akses perjalanan anda semasa menggunakan Uber. Buat anda yang merasakan fungsi ini melanggar privasi anda, anda tidak perlu risau, tatapan ini boleh diupah didalam aplikasi Uber.

Berikut merupakan bagaimana fungsi terbaru ini berfungsi:

Adakah dengan adanya fungsi terbaru ini, anda tidak lagi perlu paranoid atau membiarkan anak anda menggunakan perkhidmatan Uber?


Perjalanan Ke Menara Gading Kini Lebih Mudah Dengan MQA APEL

Pernah terfikir untuk menyambung pelajaran tetapi tidak berpeluang dan  terpaksa melupakan hasrat kerana tidak mempunyai kelayakan akademik yang diperlukan? Jangan risau kerana Agensi Kelayakan Malaysia (MQA) kini boleh membantu anda menyelesaikan masalah ini.

Bagaimana hendak sambung belajar jika tiada kelayakan akademik dan hanya mempunyai pengalaman kerja sahaja?

Di sini lah sijil Pengakreditan Pembelajaran Berasaskan Pengalaman Terdahulu atau secara ringkasnya APEL dapat membantu anda yang tidak mempunyai kelayakan formal untuk melanjutkan pelajaran ke peringkat yang lebih tinggi.

Contohnya mereka yang hanya mempunyai sijil UPSR dan PMR tetapi masih boleh melanjutkan peringkat ke universiti atau mana-mana instituti pengajian tinggi (IPT) yang dikehendaki.

Secara mudahnya, mereka yang tidak mempunyai Sijil Pelajaran Malaysia juga kini berpeluang untuk melanjutkan pelajaran ke peringkat yang lebih tinggi.

“MQA ada menyediakan ruang dan laluan bagi mereka yang sedang bekerja dan tidak mempunyai kelayakan yang sepatutnya tetapi ingin menyambung pelajaran.

“Apa yang saya maksudkan ialah sistem Pengakreditan Pembelajaran Berasaskan Pengalaman Terdahulu atau (Accreditation Of Prior Experiential Learning – APEL).

“Ini satu usaha dalam menyokong usaha pembelajaran sepanjang hayat,” jelas Prof. Dato’ Dr. Husaini Omar, Ketua Pegawai Eksekutif, Agensi Kelayakan Malaysia.

Buat anda yang kurang jelas, APEL ini adalah merupakan satu proses penilaian terhadap pembelajaran terkumpul yang diperoleh oleh seseorang sama ada menerusi pembelajaran formal dan tidak formal.

Pembelajaran tidak formal ini termasuklah pengalaman kerja yang dimiliki dalam sesuatu bidang yang kemudiannya akan dinilai oleh pihak MQA dan menentukan sama ada pemohon yang berminat untuk APEL ini boleh mendapatkan pengiktirafan.

Selepas permohonan mereka diluluskan dan melepasi ujian yang akan diadakan, pemohon-pemohon ini kemudiannya akan dibenarkan menyambung pengajian ke mana-mana institusi pengajian tinggi yang tersedia melalui pengiktirafan yang diterima melalui APEL ini.

“Umumnya proses APEL melibatkan penilaian pembelajaran berasaskan pengalaman.

“Pembelajaran ini boleh diperoleh melalui pelbagai kaedah termasuk persekolahan yang formal, pengalaman hidup dan pekerjaan, latihan, pengajian bebas, kerja sukarela, hobi dan lain-lain,” tambahnya lagi.

Sekiranya berminat untuk memasuki program menerusi APEL, anda haruslah;

Menerusi temu bual yang diadakan bersama media, baru-baru ini,  Prof Datuk Dr Husaini Omar juga menjelaskan sehingga kini mereka telah mencatatkan sehingga  19,348 permohonan dengan 4,007 daripadanya telah diluluskan.

Jadi kepada anda yang berminat dengan program yang ditawarkan Agensi Kelayakan Malaysia (MQA) dan masih belum jelas bagaimana proses ini berlaku, mungkin video penjelasan di bawah ini boleh membantu.

Permohonan penilaian APEL hendaklah dibuat oleh individu (learners). Pada ketika ini, MQA memberi ruang bagi memasuki sistem ini di peringkat Sijil, Diploma, Ijazah Sarjana Muda dan Ijazah Sarjana (Masters).

Baca juga perkongsian kami sebelum ini mengenai program usaha sama terbaru antara KPT dan MEDAC dalam melahirkan Siswapreneur melalui pautan di bawah.

Pelajar IPT Kini Berpeluang Menjadi ‘Siswapreneur’ Dengan Pembiayaan Mikro Kredit

10 Universiti Tempatan Dalam Kelompok 110 Terbaik Asia, Universiti Malaya Di Tangga Ke-9

Bagaimana Kementerian Pendidikan Malaysia Hadapi Cabaran COVID-19 Dengan Penuh Profesional


Perjalanan Lebih 20 Jam, Jurugambar Teruja Jumpa Dolly Pembuat Teh Paling Famous Di India

Dolly si pembuat teh dari India telah mencipta fenomena di internet dengan gaya uniknya semasa membancuh teh untuk pelanggannya di bahagian kaki lima. Videonya yang dimuat naik di laman Facebook mahupun TikTok sering mendapat jutaan tontonan dari masyarakat seluruh dunia.

Bukan sahaja terkenal dengan gayanya membancuh teh, Dolly juga selalu mendapat perhatian dengan gayanya mencucuh rokok kepada para pelanggan yang hadir ke warungnya.

Seorang rakyat Malaysia, Fakhrul Aizat yang bekerja sebagai jurugambar dan pemandu pelancong telah berpeluang untuk berjumpa dengan Dolly Chaiwala yang berada di Nagpur, daerah yang terletak sekurang-kurangnya 1129km dari bandar Kalkota.

Dalam satu hantaran terbaharu di Facebook, Fakhrul berkongsi gambar dan menyatakan bahawa dia adalah satu-satunya rakyat Malaysia yang pernah bertemu dengan Dolly, si pembuat teh dari India yang terkenal kerana gayanya.

“Masa PKP semua orang bosan kat rumah, kebetulan pula si Dolly tengah tular kat media sosial. Lepas sempadan bukak, AirAsia ada buat tawaran harga murah pergi Kalkota. Tiba-tiba teringat Dolly, itu yang terus study alamat dia dan ngam pula Nagpur ini dekat dan boleh sampai dari Kalkota naik kereta api,” katanya ketika mencerita perjalanannya bertemu Dolly bersama The Vocket.

Bagaimanapun, Fakhrul akui bahawa dia sedikit kecewa apabila sampai di warung Dolly, kedainya tutup dan diberitahu bahawa Dolly datang bekerja selalunya jam 12 tengahari.

“Masa itu kecewa dan serabut sebab dah beli tiket balik ke Kolkata semula pagi tu jam 11 pagi. Tapi tak lama lepas tu, saya terus buat keputusan untuk burn kan tiket tu dan cari tiket baru lewat petang semata-mata untuk jumpa Dolly tengahari itu.”

Penantian Fakhrul untuk berjumpa Dolly sebenarnya berbaloi, dia teruja apabila dipersembahkan dengan gaya membuat teh seperti yang beliau sering tonton di Facebook atau media sosial yang lain.

“Dari segi penampilan, cara dan gaya dia buat teh, cara dia serve pada pelanggan semua penuh gaya. Kedai dia paling ramai orang berbanding kedai teh yg ada sekitar dia dan rasa teh? padu dan pekat. Manis dia pun sedap-sedap tekak, dia pakai susu cair khas untuk minumannya,” katanya.

Memetik laporan India.Com, gaya yang ditampilkan oleh Dolly sebenarnya diilhamkan daripada filem-filem Bollywood, terutamanya filem lakonan Rajinikanth yang diminati olehnya. Namun disebabkan penampilannya dengan berambut panjang dan berkumis tebal, dia juga sering dipanggil ‘Jack Sparrow of India’.

Dolly mula popular apabila sebuah kumpulan Facebook dengan nama Street Food Recipes memuat naik video Dolly membuat teh di internet. Sejak itu, Dolly telah menjadi sensasi buat pengguna maya.

11 tips travel solo ke India untuk wanita. Rujuk pautan di bawah untuk membaca.

11 Tip Travel Solo Ke India Untuk Wanita

20 Tips Anda Perlu Tahu Sebelum Melancong Ke India

Bagaimana Artikel Vocket Jadi Penyelamat Ketika Saya Disyaki Sebagai Taliban Di India


Perjalanan Rentas Negeri Dibenarkan Mulai 10 Jun

Mula dinantikan orang ramai sejak semalam, rakyat Malaysia nampaknya menerima khabar baik menerusi pengumuman Perdana Menteri Tan Sri Muhyiddin Yassin pada hari ini apabila perjalanan merentas negeri telah dibenarkan bermula 10 Jun ini.

Selain itu, Perintah Kawalan Pergerakan Bersyarat (PKPB) yang dijalankan sebelum ini turut digantikan oleh Perintah Kawalan Pergerakan Pemulihan (PKPP) bermula 10 Jun ini sehingga 31 Ogos sebagai usaha untuk memutuskan rangkaian COVID-19.

Seterusnya Malaysia bakal melalui fasa normalisasi sehingga vaksin COVID-19 ditemui. Sepanjang PKPP berlangsung, sekiranya terdapat daerah yang menunjukkan peningkatan kes, tindakan selanjutnya bakal diambil bagi mengelakkan daripada wabak ini terus menular.

Dalam pada itu, selain dapat pulang ke kampung, orang ramai juga sudah mulai berpeluang untuk melancong dalam negara akan tetapi melancong luar negara masih belum dibenarkan.

Jumaat lalu, PAS My30 dan kredit e-Wallet sebanyak RM50 telah diumumkan oleh kerajaan. Baca lagi di sini.

Pas My30 Serendah RM1 Sehari Dan Kredit ‘e-Wallet’ RM50 Oleh Kerajaan Jadi Tumpuan Netizen

Ini Anggaran Harga Kereta Selepas Kerajaan Mansuhkan Cukai Jualan Kereta 100%


Perjalanan Rentas Negeri Sempena Hari Raya Aidiladha Tahun Ini Dibenarkan

Menteri Kanan Pertahanan Datuk Seri Ismail Sabri Yaakob dalam sidang media yang berlangsung petang tadi mengumumkan tiada sekatan untuk orang ramai melakukan perjalanan rentas negeri sempena sambutan Hari Raya Aidiladha minggu ini.

Keputusan untuk mengetahui sama ada perjalanan rentas negeri itu sebelum ini menjadi tanda tanya dalam kalangan orang ramai selepas dilihat berlaku peningkatan angka kes positif COVID-19 di negara ini.

𝐏𝐊𝐏𝐏 : 𝐓𝐈𝐀𝐃𝐀 𝐒𝐄𝐊𝐀𝐓𝐀𝐍 𝐏𝐄𝐑𝐉𝐀𝐋𝐀𝐍𝐀𝐍

Orang ramai perlu patuhi SOP yang telah ditetapkan.@KKMPutrajaya @jpmgov_ @JPenerangan @kkmm_gov @MOFmalaysia @PDRMsia @MOTMalaysia pic.twitter.com/9wILM0acDn

— MAJLIS KESELAMATAN NEGARA JABATAN PERDANA MENTERI (@MKNJPM) July 27, 2020

Kebimbangan tersebut bagaimanapun berakhir dalam sidang media yang berlangsung sebentar tadi apabila pihak kerajaan membenarkan perjalanan rentas negeri dan pada masa mengumumkan saranan prosedur operasi standard untuk dipatuhi hari raya nanti.

Mengulas mengenai SOP, Ismail Sabri berkata selepas menyemak semula dan mengambil kira risiko jangkitan COVID-19, pihak kerajaan menyarankan beberapa perkara penting untuk dipatuhi seperti bilangan haiwan korban yang dibenarkan di sesuatu tempat serta had tetamu untuk aktiviti ziarah.

Bukan sahaja bilangan haiwan yang disembelih dihadkan kepada 10 ekor namun beliau turut mengingatkan nisbah mereka yang boleh menguruskan setiap haiwan yang disembelih hanya terhad kepada 20 orang.

Selain itu, ibadah korban tahun ini pula dibenarkan untuk diadakan selama empat hari bermula daripada hari raya pertama pada Jumaat sehingga hari raya keempat dengan sembelihan disarankan untuk dilakukan di pusat penyembelihan milik kerajaan atau pun swasta.

Keputusan tersebut sudah pastinya melegakan memandangkan sambutan hari raya Aidilifitri yang lalu menyaksikan tiada perjalanan rentas negeri dibenarkan. Imbas kembali memori tersebut seperti kami kongsikan sebelum ini dengan membaca pautan di bawah.

PM Umum Tiada ‘Balik Kampung’ Untuk Tahun Ini

PKPB Disambung 4 Minggu Lagi, Tiada Perjalanan Rentas Negeri Balik Kampung Dibenarkan

500 Kenderaan Diarah Patah Balik Setelah Cuba Rentas Negeri Untuk Balik Kampung


Di Sebalik Tabir Perjalanan TheLorry.com Sehingga Mendapat Dana USD 1.5 Juta

Nota Editor: Penulisan ini asalnya ditulis oleh Tuan Nadhir Ashafiq, pengasas TheLorry di Medium.com.

Terima kasih kepada beliau kerana sudi membenarkan kami menterjemah dan menerbitkannya semula di The Vocket.

Pada 19 Januari 2016, TheLorry mengumumkan kejayaan pusingan dana Siri A dengan perolehan modal sebanyak USD1.5 juta.

Semasa Nadhir Ashafiq, pengasas TheLorry menulis sebuah artikel tentang validasi idea mereka di Medium.com pada November 2014, syarikat ini hanya diusahakan berdua (dua setengah orang jika dikira sekali dengan pembangun sistem bebas). Nadhir melakukan kerja-kerja operasi dan perkhidmatan pelanggan manakala rakan kongsi yang juga merupakan pengasas bersama, Chee Hau memegang tanggung jawab menguruskan pemasaran dan jualan.

(Pelanggan TheLorry dahulu mungkin perasan "Adam" membalas e-mail anda. "Adam" adalah alter-ego Nadhir semasa melakukan kerja-kerja khidmat pelanggan.)

Setelah TheLorry mula mendapat perhatian, kedua-dua pembangun syarikat ini yakin idea dan servis mereka boleh pergi jauh. Mereka percaya masanya sudah tiba untuk mengambil lebih ramai sumber manusia untuk mengangkat syarikat ke peringkat yang lebih tinggi.

Oleh kerana teknologi adalah skil teras yang diperlukan oleh syarikat, TheLorry berusaha untuk mendapatkan perkhidmatan pembangun sistem/laman web secara sepenuh masa. Perkhidmatan pembangun sistem bebas atau separuh masa tidak cukup untuk menampung operasi syarikat yang berkembang pesat. Kad kredit kedua-dua pengasas syarikat ini sudah mencecah had maksima, jadi mereka perlukan modal dari luar untuk mula mengambil pekerja.

"Kami mula giat bertemu dengan prospek pelabur early-stage untuk pitch startup kami yang masih baru."

"Salah seorang daripada mereka adalah seorang angel investor dari KL. Pertemuan kami berjalan lancar tetapi mungkin tidak cukup menarik perhatian beliau," Nadhir menulis dalam penulisannya di Medium.com.

"Kami pitch kepada beberapa pelabur early-stage selepas itu. Dalam 5-6 orang. Ada yang menyambut baik idea kami tetapi ada juga yang mengatakan kami masih terlalu awal untuk 'dilaburkan' (kami baru berusia 3 bulan pada ketika itu)."

Sebelum itu TheLorry pernah terlibat di dalam program pre-accelerator WatchTower And Friends (WTF).

Beliau berhubung baik dengan pengasasnya, Sam, sebagai mentor, serta untuk mendapatkan nasihat bisnes. Pada satu hari, Sam memberitahu Nadhir bahawa permohonan untuk program accelerator berskala penuh sudah dibuka dan mereka patut memohon.

Nadhir dan Chee Hau mengikut nasihat Sam. Mereka memohon, melalui sesi pitching, ditanya beberapa soalan susah dan..

Program tersebut memberikan boost kewangan berjumlah RM50,000 yang mereka perlukan untuk meningkatkan pemasaran dan mengambil pekerja.

Selain duit, mereka tertarik menyertai program accelerator itu juga kerana penekanan program terhadap mentorship. Selepas melalui pengalaman buruk semasa startup pertama, Nadhir tahu ianya amat penting untuk mendapatkan sokongan sebanyak mungkin yang boleh dan mengelakkan bisnes dijalankan secara silo.

TheLorry ditugaskan kepada bekas Ketua Wilayah Operasi GrabTaxi dan bekas Ketua Wilayah Kargo AirAsia, Sathis Manoharen, yang memainkan peranan penting dalam membentuk strategi dan pertumbuhan syarikat pada masa hadapan.

Pada akhir program 4 bulan itu, semua peserta membentangkan perkembangan startup mereka semasa Demo Day. TheLorry dipilih sebagai crowd favourite!

Pada suatu hari, salah seorang kawan baik Nadhir semasa sekolah menengah (main band bersama), Isa Ghani, menelefon Nadhir dan menjemputnya menghadiri satu perjumpaan di antara pengasas-pengasas startup. Oleh
kerana beliau masih baru di dalam ekosistem startup, Nadhir menyedari kepentingan untuk membina hubungan dengan individu-individu sepertinya.

Ketika pertemuan ini, Nadhir bertemu dengan seorang pengasas (identiti dirahsiakan!) dan meminta jika beliau dapat duduk minum kopi dengannya untuk mendapatkan pendapatnya tentang TheLorry. Ketika itu TheLorry berkembang baik tetapi mereka memerlukan nasihat praktikal 'been-there-done-that' untuk membentuk strategi dan halatuju syarikat.

Dipendekkan cerita – sesi minum kopi itu berjaya dan startup baru ini kemudian diperkenalkan serta diberi slot untuk pitch kepada Koichi Saito, Rakan Kongsi Am kepada KK Fund – sebuah firma VC (Venture Capitalist/Modal Teroka) dari Singapura.

"Saya masih ingat memberitahu Chee kita harus berada di tempat mesyuarat 1 jam sebelum mesyuarat bermula. Orang Jepun terkenal kerana menepati masa (manakala kita, orang Malaysia, 9 pagi bermaksud 9 hingga 9.30 pagi, lah!) dan kita harus memberi good first impression!" kata Nadhir.

10 hari selepas sesi pitching kepada KK Fund, kami menandatangani perjanjian pembiayaan.

Dana ini bersama-sama dengan dana WTF sebanyak RM50,000 memberi kami kapital mencukupi untuk meningkatkan lagi operasi dan membentuk pasukan. "Adam" kini terpaksa berhenti daripada kerja khidmat pelanggan – beliau kini ada tugas lain yang lebih penting!

Pada mulanya, visi TheLorry adalah untuk menjadi "Expedia bidang logistik", di mana, pengguna dapat membuat pilihan vendor terbaik berdasarkan penilaian pengguna (rating) dan harga.

Untuk melakukan perkara ini, startup ini terpaksa menemubual setiap vendor semasa proses 'on-boarding' dan meminta sebut harga masing-masing berdasarkan lokasi 'from' dan 'to' yang berbeza. Melalui model ini, lebih 900+ jenis harga (price point) disenaraikan untuk penghantaran barangan di Kuala Lumpur dan Selangor sahaja.

TheLorry mendapati model ini tidak scalable, kerana faktor-faktor di bawah:

Proses on-boarding sukar dan mengambil masa yang lama. Kebanyakan vendor akan kata "ikut harga (vendor lain) yang paling murah" untuk bersaing.

Lebih banyak price point diperlukan daripada setiap vendor untuk berkembang ke luar Kuala Lumpur dan Selangor.

Pelanggan boleh google nama vendor dan berurusan secara terus (tiada komisenlah, sadface).

Isu dengan bekalan. Vendor paling murah mungkin tidak punya cukup kenderaan atau pemandu untuk membekalkan perkhidmatan mengikut permintaan.

Selepas banyak pertimbangan, startup ini mengambil keputusan untuk pivot model mereka kepada model "Uber" di mana mereka yang akan menetapkan harga berdasarkan formula tertentu dan menetapkan secara back-end vendor mana akan buat kerja mana. Pada mulanya, semua perkara ini dilakukan secara manual sehinggalah TheLorry melancarkan aplikasi vendor yang membolehkan semua proses dijalankan secara automatik. Way more scalable.

Dengan sokongan KK Fund, TheLorry mula mengumpulkan pasukan pengasas melibatkan semua fungsi utama – teknologi, jualan, operasi, perhubungan vendor, khidmat pelanggan dan kewangan. Mereka obses terhadap dua metrik utama – pertumbuhan permintaan (tempahan) dan bekalan (saiz logistik).

Dari segi permintaan, TheLorry mengenal pasti pasaran B2C (business to customer seperti pindah rumah dan buang barang) kebanyakannya akan berlaku sekali sahaja. Walaupun ia menjanjikan margin lebih tinggi tetapi
tiada permintaan berulang (berapa banyak kali setahun satu keluarga berpindah rumah?).

Atas kesedaran itu, pada awal April 2015 mereka mengubah pandangan dan mula fokus kepada pasaran 'spot' B2B (business to business seperti kargo komersil) – pengilang, pengedar dan penghantar fret – yang memerlukan penyelesaian on-demand untuk memenuhi keperluan pengangkutan lori yang mendesak (urgent).

"Pelanggan kami sukakan servis yang kami tawarkan dan akhirnya kami juga dianugerahkan bisnes secara kontrak atau tetap," ujar Nadhir.

Untuk memastikan permintaan sentiasa dapat dipenuhi, Nadhir melakukan aktiviti vendor acquisition (pemerolehan vendor) secara agresif untuk meningkatkan kapasiti bekalan. Strategi pemerolehan kami adalah sedikit berbeza berbanding marketplace lain kerana kami memerlukan pertemuan face-to-face sebagai sebahagian daripada proses on-boarding. Tiada panggilan telefon atau e-mel.

Pada ketika ini, kebanyakan vendor TheLorry berpengkalan di Kuala Lumpur dan Selangor. Jadi, sekiranya pelanggan perlu memindahkan barangan dari Batu Pahat ke Kuala Terengganu, TheLorry akan mempunyai masalah memenuhi permintaan tersebut. Untuk menyelesaikan masalah ini, Nadhir mengembara ke seluruh semenanjung – dari Bukit Kayu Hitam sehingga ke Pasir Gudang – untuk merekrut vendor dan membesarkan armada logistik sehingga lima kali ganda – dan membolehkan mereka memberikan perkhidmatan kepada mana-mana pelanggan di Semenanjung Malaysia. Bayangkanlah bil petrol Nadhir ketika itu!

TheLorry kerap mengadakan pertemuan dengan vendor untuk berkongsi visi dan menjawab persoalan mereka.

Untuk memastikan kualiti perkhidmatan vendor tip-top, TheLorry juga menganjurkan sesi latihan yang meliputi asas-asas pembungkusan, pemuatan dan pengendalian barangan.

"Kami tahu kami perlu mengukuhkan operasi di pasaran tempatan dan berkembang ke pasaran serantau untuk pertumbuhan ke peringkat seterusnya.

Segmen B2C dan B2B kami berkembang, tetapi masih banyak pembaikan kami boleh lakukan untuk memastikan TheLorry menjadi penyelesaian #1 untuk pelanggan yang mahu memindahkan barangan menggunakan lori.

Kami terlibat dengan penghantaran e-commerce pada lewat Ogos 2015 dengan memberikan tumpuan terhadap penghantaran barangan besar dan berat. Jumlah transaksi sangat besar dan sukar untuk dipercayai, dan ianya
berkembang terlalu pantas sehinggakan operasi syarikat kami tidak dapat menampungnya. Tim kami bekerja berjam, jam lamanya. Kami perlu membesarkan operasi dengan segera atau berisiko mengalami kemerosotan kualiti," kata Nadhir.

Setelah melakukan beberapa penghantaran rentas sempadan (Malaysia-Thailand, Malaysia-Singapura), Nadhir ternampak peluang besar untuk menghubungkan di antara tiga negara dan memulakan operasi di dua negara
itu. Pasukan TheLorry melawat Singapura dan Thailand untuk mengkaji pasaran dan bertemu dengan prospek rakan kongsi. Sudah tiba masa untuk berkembang.

Untuk mencapai dan melaksanakan visi baru, TheLorry memerlukan suntikan modal baru dan connection.

Nadhir dan Chee berbincang dengan panjang lebar dan merasakan sudah tiba masa untuk meningkatkan dana ke peringkat seterusnya.

Mereka berdua mula merancang pembentangan baru mereka.

"Let me say this: fund-raising a full-time job.

Ia adalah proses yang panjang dan memenatkan.

Ia mengalih perhatian anda daripada operasi harian.

Founders beware, please be ready for sleepless nights!"

Nadhir dan Chee mula menghantar e-mail pengenalan kepada ramai VC mulai September 2015. Ada yang membalas, ada yang tidak. Mereka berjaya menemui atau mengadakan sesi Skype dengan hampir 20 orang VC. Hanya 2 daripadanya berasal dari Malaysia. VC yang lain berasal atau mempunyai pejabat di Singapura.

Pitching kepada VC adalah kerja susah. Mereka akan grill, membuat anda tunggang langgang dan menyerang kelemahan anda untuk menguji sama ada anda memahami apa yang anda usahakan.

Salah satu sesi pitch berjalan seperti berikut:

Nadhir: (Memulakan pengenalan pitch yang biasa. Siapa kami, masalah dan lain-lain.)

VC: Stop, stop. Kamu tak perlu beritahu saya semua itu. Just go straight to the point. Tunjukkan saya produk kamu dan angka-angkanya.

Akhirnya, kami terima beberapa tawaran dan mengambil keputusan untuk menerima SPH Media Fund sebagai pelabur utama dengan penyertaan daripada Elixir Capital. USD 1.5 juta ini akan digunakan untuk melaksanakan visi TheLorry untuk menjadi salah satu pemain industri pengangkutan kargo di rantau ini.

Perjalanan kami masih panjang dan ianya baru sahaja bermula. Kini, segala-galanya adalah tentang pelaksanaan. Yang pastinya, saya sangat berbangga kerana memiliki pasukan yang mempercayai visi dan sebab mengapa kami wujud. To create real impact. Saya sangat teruja dengan masa depan kami!

BACA: ‘Untold Story’ Kisah Bangkit Semula Pengasas TheLorry.com Dari Zaman Kegelapan

Nadhir boleh dihubungi di [email protected] atau di Facebook Nadhir Ashafiq.


Perkahwinan DiRaja Yang Sangat Dekat Di Hati Rakyat Malaysia Ini Tidak Pernah Ditonton Oleh Gen X Dan Gen Y

Pada tahun 1956, majlis ini merupakan majlis perkahwinan terbesar di Tanah Melayu.

Ianya adalah majlis perkahwinan Sultan Abdul Halim Muadzam Shah (kini Agong Malaysia) dan Tungku Bahiyah.

Waktu ni TV pun tak ada lagi tau, sebab tu Gen X pun tak pernah tengok. Jom tonton.

Kongsikan dengan rakan anda kisah benar yang klasik ini.


Perkahwinan Gadis Melayu Dengan Lelaki Kacukan ‘Chinese-British’ Ini Tarik Perhatian Netizen

Dalam satu perhubungan pastinya akan berdepan dengan halangan dan rintangan. Bukan itu sahaja, jika berlainan kaum dan agama kadangkala ia menjadi satu halangan untuk seseorang itu meneruskan perhubungan.

Terbaharu, kecoh di media sosial akan sepasang kekasih berlainan kaum dan agama telah bernikah. Difahamkan, gadis tersebut merupakan warganegara Malaysia manakala suaminya kacukan Chinese British.

N : “Uhhh.. Which hand was it again?” H : “i dunno either” N : *gives any hand*

A post shared by  🦊Hayden & Nina 🐱 (@haydentonina) on Nov 16, 2019 at 2:12am PST

Menjadi buah mulut netizen, pasangan tersebut iaitu Hayden dan Nina telah berkongsi kisah percintaan dan detik pertemuan mereka menerusi akaun YouTube mereka.

Difahamkan, mereka berkenalan ketika melanjutkan pelajaran di University of Winchester, di United Kingdom dan mengambil keputusan untuk bernikah selepas berkenalan selama 5 tahun pada penghujung 2019.

Better get Challenger next @leagueoflegends season. No reason to lose now I have my fave duoQ. Maybe get Rank 3 for @deadbydaylight ?

A post shared by  🦊Hayden & Nina 🐱 (@haydentonina) on Nov 12, 2019 at 3:45pm PST

Menurut Nina, agak sukar ketika bercinta dahulu disebabkan perbezaan kaum, budaya dan negara serta hubungan mereka boleh diibaratkan seperti roller coaster.

Disebabkan ramai orang yang ingin ketahui kisah kehidupan mereka, maka mereka mengambil keputusan membuka akaun YouTube HaydenToNina untuk berkongsi pengalaman dan kisah menarik mengenai perkahwinan campur.

Pastinya kisah cinta mereka berdua ada yang buat anda rasa ingin berkahwin dengan mereka yang berlainan agama dan bangsa. Kita doakan agar mereka kekal bahagia selamanya.

Sementara itu, kami kongsikan beberapa kisah cinta yang pernah disiarkan di The Vocket pada pautan di bawah ini.

Realiti Sebenar Di Sebalik Kisah ‘Viral’ Perkahwinan Pemuda Malaysia Dan Gadis Turki

Bercinta 5 tahun, Wanita Ini Kongsi Kisah Penceraiannya Selepas 2 Tahun Berkahwin

Kenal Di Friendster Dan Bercinta Jarak Jauh, Pasangan Traveller Ini Berkongsi Kisah ‘Sweet’ Mereka


Seorang Kanak-Kanak Melakukan Majlis Perkahwinan Palsu Demi Seorang Ayah. Apa Yang Berlaku Selepas Itu Sangat Pilu

Pada bulan Oktober, Jim Zets, ayah kepada Josie Zets, telah disahkan menghidap kanser pankreas peringkat ke-4 dan doktor meramalkan beliau akan hidup hanya untuk beberapa bulan. Isteri beliau, Grace Zets, mengupah Lindsey Villatoro, seorang photographer, merakamkan masa-masa terakhir sebelum Jim meninggalkan mereka.

Selepas menerima diagnosis beliau, Jim dan isterinya Grace Zetz mendekati Lindsey Villatoro, yang pakar dalam mengambil gambar orang-orang yang sakit teruk, untuk mendokumentasikan beberapa kenangan berharga dalam bulan yang terakhir.

Sesi pertama bergambar, Villatoro menawarkan khidmat percuma untuk merakamkan hari lahir anak perempuan Jim. Tetapi disebalik bergambar di taman biasa, Villatoro mencadangkan untuk melakukan perkahwinan palsu.

“Ayah anda mungkin tidak dapat melihat anda berkahwin, tetapi dia berada di sini untuk berjalan bersama anda,” Galbraith, Si Paderi, memberitahu Josie. “Hubungan ayah dan anak perempuan adalah hubungan yang istimewa.” Kemudian Galbraith mengumumkan mereka “ayah dan anak perempuan.”

Saksikan video majlis perkhawinan palsu mereka


adidas Lancar Adilette Clogs Untuk Anda Yang Pentingkan Keselesaan

Jika sebelum ini adidas bereksperimen dengan material BOOST, eksperimen adidas kali ini tertumpu kepada rekaan serba baharu untuk sandal mereka.

Rekaan sandal terbaru daripada adidas ini mengingatkan ramai kepada jenama selipar popular, Crocs tetapi tanpa strap di bahagian belakang. Ia diperbuat daripada Ethylene-vinyl acetate (EVA) untuk keselesaan berpanjangan.

Rekaan 3 garis berwarna hitam dikekalkan untuk memberi warna kepada sandal ini. Adilette Clogs ini sudah boleh dibeli di laman rasmi adidas dengan harga USD45 (+-RM180) dan pilihan warna Core Black turut boleh dibeli. Tidak lama lagi pasti sandal ini akan memasuki pasaran Malaysia.

Ini beberapa sandal lain yang turut mendapat sambutan ramai. Klik pada pautan di bawah.

Nike Hasilkan Sandal Yang Selesa Ini Sempena Ulang Tahun Ke-30 Air Max 90

adidas Malaysia Mula Jual Sandal Adilette BOOST Yang Dijamin Selesa

Vocket Review: Teva, Sandal Paling Sedap Dan ‘Cool’ Untuk Aktiviti Lasak


Perkahwinan Pasangan Pelakon Filipina Ini Mendapat Perhatian Seluruh Dunia

Dua nama dan dua wajah ini pasti dikenali oleh peminat soap-opera dari Filipina. Dingdong Dantes dan Marian Rivera, bertemu di set ‘Marimar’. Siapa sangka dari lakonan, pasangan ini akhirnya bercinta di luar set. Selepas 5 tahun, mereka memutuskan untuk berkahwin. Pasangan yang sama cantik dan sama padan ini telah merakamkan hari bahagia mereka, sungguh cantik dan sungguh indah. Semoga mereka bahagia sehingga ke akhir usia.

First official photo of @dongdantes & @therealmarian ❤❤ #niceprintphotography #DM123014

A photo posted by Niceprintphoto (@niceprintphoto) on Dec 30, 2014 at 4:42am PST

Breathtaking top view of the #dongyanwedding #DM123014 #niceprintphotography

A photo posted by Niceprintphoto (@niceprintphoto) on Dec 30, 2014 at 12:50am PST


Pecahan Kos Perkahwinan RM25 Juta Shaheizy Sam & Syatilla Melvin

Congratulations Shaheizy Sam kerana sudah bergelar suami kepada pelakon cantik Syatilla Melvin. Semestinya wedding of the year kerana mendapat tajaan perkahwinan yang bernilai RM25 juta ringgit!

Jadi menurut Sam, majlis perkahwinannya ditaja kecuali barang hantaran dan cincin perkahwinan mereka. Jadi apa yang sampai RM25 juta tajaan perkahwinan mereka tu? Jom lihat pecahan tajaan itu.

Kredit gambar: TV9 Malaysia Pecahan paling besar dalam perkahwinan Sam dan Syatilla adalah dari segi barang kemas. Mana tidaknya, crown yang dipakai Syatilla ketika majlis persandingannya bernilai RM8 juta!

Kredit gambar: TV9 Malaysia & Tonton My Total perbelanjaan untuk baju malam berinai, nikah dan bersanding.

Kredit gambar: TV9 Malaysia Kek 8 tingkat itu dibuat oleh chef Harry Aberhim. Dikatakan setiap tingkat kek itu mempunyai rasa yang berlainan. Yummy.

Kredit gambar: TV9 Malaysia Tidak pasti apa yang terdapat dalam doorgift itu tetapi semestinya sesuatu yang memorable dari pasangan itu.

Kredit gambar: TV9 Malaysia Deco majlis perkahwinan mereka memang cantik!

Tahniah sekali lagi buat pasangan mempelai! Bagi mereka yang kata perkahwinan ini membazir kerana kosnya yang tinggi, di sini saya ingatkan ini semua adalah tajaan. Selaku penaja, mereka mahukan mileage dari coverage perkahwinan Sam dan Syatilla ini yang semestinya mendapat perhatian ramai. Jadi jangan kecam mereka ya? Semoga berbahagia hingga ke anak cucu Sam dan Syatilla!


Perkaitan ‘Bendul’ Dan Salah Faham Tentangnya Dalam Kehidupan Orang Melayu

Tentang kesantunan ‘bendul pintu’ di rumah Melayu dan salah faham ‘Langkah Bendul’:

Pertama: Dari segi kesantunan, bendul di pintu muka (pintu depan) punyai fungsi sebagai ‘sempadan’ – yakni pemisah antara ‘luar’ dengan ‘dalam’ rumah. Dalam ungkapan Melayu lama, disebut ‘Pintu Muka menyambut adat’ – maka ada yang menyebut bendul muka ini sebagai ‘Batas Adat’.

Apabila rumah itu tiada orang laki-laki, maka, tetamu (laki-laki) yang datang ke rumah tidak masuk ke dalam. Sebaliknya, hanya duduk di bendul ini dengan kaki terjuntai di anak tangga. Demikian dapat mengelakkan sangkaan buruk atau fitnah terhadap anggota rumah (wanita) dan tetamu itu. Maka terpeliharalah maruah keduanya.

Dalam W. Skeat (1900), dicatat petua mengukur bendul seperti berikut: “Ini fasal ukoran bendul rumah; MAKA AMBIL DEPA PEREMPUAN YANG AMPUNYA RUMAH ITU dua depa di-lipatkan tiga, buang sabhagi ; yang dua bhagi itu, itu lipatkan lipat delapan, buangkan tujoh ambil satu, ukorkan deripada kapala bendul itu sampei ujong bendul itu…”

Kedua: Adat itu banyak kategorinya (Adat yang sebenar adat, adat yang teradat dan seterusnya). Namun, kesemuanya itu berkongsi satu maksud yang sama, iaitu ‘satu aturan’.

Tentang ‘Langkah Bendul’ – adik berkahwin dahulu daripada kakak – bukanlah satu pantang larang dalam adat kita. Langkah Bendul itu maksudnya ‘melangkau aturan, atau memotong susunan/giliran’ (bendul itu juga lambang bagi aturan). Jadi, mengikut susunan, sepatutnya yang tua berkahwin dulu.

Adik berkahwin dulu adalah sesuatu yang menyentuh perasaan bagi sesetengah kakak. Yalah, terpaksa menjawab soalan bertalu-talu orang lain “Bila nak kahwin? Adik sudah” – dan bermacam lagi yang ditanggung. Maka diadakan satu bentuk aturan kebiasaan (adat resam), iaitu adik berilah hadiah kepada kakak sebagai TANDA PENGHORMATAN, TANDA KASIH!

Jadi, salah faham terhadap adat langkah bendul, sehingga muncul sangkaan bahawa ini sebagai satu pantang larang adalah tidak benar. Dan kakak pula, jika cemburu, janganlah membebani adik dengan meminta sebuah Ferrari. Para selebriti agama, janganlah pula mendakwa orang Melayu mendahulukan adat, membelakangi agama – sedangkan kedua-duanya jalan seiring:

Salah faham ini berpunca daripada banyak sebab, antaranya kerana kita hari ini tidak dapat memahami maknawi kebudayaan orang terdahulu.

Yang perlu kita risaukan bukan langkah bendul, tetapi ‘Lurus Bendul’. Bendul itu balok kayu yang lurus, tak boleh bengkok dan letaknya melintang. Maka hari ini sesuailah terpakai pada kaum apologetik (naif, baik dan pemaaf tak bertempat) dan yang berfikiran literal (harfiah, tak faham lapis makna lebih dalam, hanya nampak kulit).

Pemikiran Lurus Bendul inilah yang mudah menjadikan kita mangsa tipu daya.

Rujukan:
1) Noor Faizah Aziz, Jamaluddin Md Jahi, Kadir Ariffin & Aziz Ujang, 2014. Pengaruh Adat Resam, Kepercayaan dan Kebudayaan terhadap Pembinaan Rumah Melayu Tradisional. Jurnal IMAN 2(2):105-111. Bangi: UKM.
2) Walter William Skeat, 1900. Malay Magic being an Introduction to the Folklore & Popular Religion of Malay Peninsula. London: McMillan.


Rumah Di Perkampungan Ini Dibina Daripada Botol Plastik Terpakai

Sebelum ini sudah banyak invoasi kretif terhasil daripada barangan terpakai seperti botol plastik. Tapi untuk kali ini kami kira satu idea yang sungguh fantastik. Idea mewujudkan sebuah perkampungan dengan rumah yang dibina berasaskan botol plastik terpakai sebagai bahan utama.

Perkampungan ini terletak di Pulau Colon iaitu di dalam wilayah Bocas del Toro di Panama. Perkampungan ini turut dikenali dengan nama Perkampungan Botol Plastik. Dengan keluasan tanah sebesar 83 ekar, terdapat sebanyak 120 buah rumah yang secara keseluruhannya dibina menggunakan bahan tersebut.

Rekabentuk rumah dibina bermula dengan membentuk kerangka besi, kemudiannya botol plastik terpakai akan diiisi pada bahagian dalam kerangka sebelum dikukuhkan dengan konkrit di bahagian luar dan dalam. Apabila semuanya telah siap, rumah ini akan dicat dan disempurnakan seperti rumah yang lain.

Penggunaan botol plastik terpakai sebagai ganti kepada batu bata bukan sahaja menjimatkan, malah ia difahamkan akan menjadikan keadaan di dalam rumah 17 celsius lebih sejuk dari suhu di luar. Rumah ini turut dilengkapi dengan sistem tangki kumbahan, tingkap dan pintu.

Idea membina kampung unik ini diilhamkan oleh Robert Bezeau, iaitu selepas beliau berpindah ke Bocas dari Kanada beberapa tahun yang lalu. Awalnya, ia bermula dengan projek penjagaan alam sekitar iaitu pada tahun 2012 dengan mengutip botol plastik sebelum memutuskan untuk membina rumah dengannya.

Selain daripada memanfaatkan botol terpakai, projek ini sebenarnya bertujuan meningkatkan kesedaran orang ramai berkenaan sisa pepejal dan akibat dari pembuangan botol plastik.


Perkampungan ‘Fairytale’ Giethoorn Village Di Netherlands Yang Ramai Tidak Tahu

Jika anda ke Amsterdam dan ingin ke destinasi yang unik, anda harus ke Giethoorn Village. Anda pasti tidak akan menyesal jika ke sini kerana anda akan berasa teruja dengan apa yang ditawarkan perkampungan ini.

Giethoorn Village ini juga dikenali sebagai Venice of Holland dan ia terletak 90 km dari Amsterdam. Anda boleh ke sini dengan menaiki train, bas dan juga kereta.

Akan tetapi, tiada kenderaan lain yang boleh memasuki perkampungan ini selain basikal, sampan dan bot yang ada di sana. Pasti anda terpinga-pinga kenapa kereta tidak boleh masuk ke perkampungan ini.

Untuk pengetahuan anda, tiada jalan raya di perkampungan tersebut dan pengangkutan utama mereka adalah sampan dan basikal. Anda juga boleh berjalan kaki jika tidak menggunakan pengangkutan tersebut untuk ke tempat-tempat menarik di sana.

Anda akan dihadiahkan dengan pemandangan yang menarik sepanjang perjalanan anda di terusan melihat keindahan alam semulajadi dan rumah-rumah tradisional mereka serta ditemani dengan itik-itik.

Terdapat beberapa perkara yang anda harus cuba jika anda melawat ke tempat ini iaitu sewa bot atau sampan, makan di kedai keju terkenal di sana, pergi muzium dan banyak lagi.

Boleh dikatakan tempat ini ‘Instagrammable’ untuk mereka yang suka mengambil gambar agar boleh dimuat naik dalam laman sosial. Tidak dapat dinafikan bahawa perkampungan ini cukup cantik, indah dan damai serta sangat sesuai untuk mereka yang ingin berbulan madu.

Adakah anda teruja untuk pergi ke sini? Adakah anda rasa Malaysia mungkin boleh mencipta perkampungan seperti ini?

Anda mungkin berminat untuk baca artikel berkaitan tempat perlancongan yang unik dan tidak ramai orang tahu. Klik pautan di bawah untuk ketahui lebih lanjut.

6 Lokasi Ikonik Di Banda Aceh Yang Wujud Selepas Tragedi Tsunami

Ini Sebab Mengapa Wujudnya Kampung Jawa Di Bangkok, Thailand

Taman Tema Dasar Laut Pertama Di Dunia Bakal Dibuka Ogos Ini


Perkampungan Haram Warga Indonesia Di Puchong, Lengkap Dengan Ladang Sayur Dan Kemudahan Asas

Pihak berkuasa Malaysia sekali lagi menemui penempatan haram yang didiami warganegara Indonesia. Penempatan haram warga Indonesia kali ini ditemui di Pulau Meranti, Puchong.

Jabatan Imigresen Malaysia berkata, kebanyakan penempatan haram itu dijadikan ladang sayur oleh sekumpulan pendatang. Mereka dikatakan menggunakan kawasan seluas 1.6 hektar (16,000 meter persegi).

Ketua Pengarah Jabatan Imigresen Malaysia, Datuk Ruslin Jusoh berkata, kawasan itu menjadi pusat pengumpulan sayur untuk pemborong membeli sayur mereka. Penempatan haram itu mempunyai pelbagai kemudahan antaranya surau atau tempat ibadat, sistem perparitan, dan paip lengkap untuk ladang sayur.

Ruslin Jusoh berkata, penduduk yang tinggal di penempatan itu juga mempunyai generator untuk membekalkan elektrik dan mengepam air.

“Warga asing sudah berpuluh tahun menanam sayur di kawasan itu dan disyaki menyewa tanah penduduk setempat,” katanya pada sidang media di lokasi sambil menambah bahawapenempatan haram itu bukan sahaja diduduki dan diuruskan oleh warga Indonesia, malah warga Bangladesh.

Beliau berkata 22 warga Indonesia dan Bangladesh berusia antara 20 dan 50 tahun telah ditahan dalam serbuan di kawasan itu pada 1:30 pagi waktu tempatan pada Khamis. Ruslin Jusoh menambah, kes itu disiasat mengikut Perkara 6(1)(c) dan Perkara 15(4) Akta Imigresen Malaysia 1959/63.

Jelasnya, tindakan juga akan diambil terhadap rakyat Malaysia yang melanggar undang-undang Imigresen dengan membenarkan pendatang tanpa izin menetap di tanah mereka di bawah Seksyen 55E Akta Imigresen Malaysia 1959/63.


Perkampungan Ini Dihuni 2000 Jutawan Yang Bekerja 7 Hari Seminggu

Perkampungan jutawan! Penduduk di kawasan ini memiliki kediaman mewah, kereta mewah dan perkhidmatan kesihatan percuma. Malah perkhidmatan pengangkutan teksi pula berupa helikopter untuk ke bandar-bandar di sekitarnya.

Menurut operator Tongyong Airline Company, jika penduduk di situ tidak menggunakan servis helikopter ini, itu bermakna mereka menggunakan helikopter milik sendiri.

Bukan itu sahaja, kawasan ‘perkampungan’ ini mempunyai sebuah supertower yang merupakan bangunan ke-15 tertinggi di dunia, mengalahkan Eiffel Tower (324 meter) di Paris dan Chrysler Building (319 meter) di New York.

Ia siap dibina selepas 4 tahun dan diraikan sempena simbolik ulangtahun ke-50 kampung mereka. Kos pembinaan menggunakan wang penduduk kampung di mana setiap orang menyumbang 10 juta yuan.

Bangunan pencakar langit Hanging Village of Huaxi (tinggi 328 meter) ini dibina dengan kos RM1,545,256,002.73 mempunyai 74 tingkat hotel dan kediaman merupakan simbol kolektivisme. Di dalam supertower di tingkat 60 itu pula terdapat seekor patung lembu jantan emas yang bernilai RM210,922,497.02.

Namun begitu, tujuan utama pembinaan supertower adalah untuk mengatasi masalah penempatan kerana kekurangan tanah. Asalnya Huaxi dihuni 2000 orang, kemudian berlaku peningkatan jumlah penduduk disebabkan oleh faktor migrasi. Jadi, diharapkan supertower ini dapat meningkatkan kualiti hidup orang Huaxi.

Itu antara sebahagian keunikan perkampungan jutawan, Huaxi yang terletak di daerah Jiangsu, China. Pegawai tempatan menyatakan kawasan Huaxi ini ialah sebuah kampung model sosialis di mana ia diasaskan oleh bekas setiausaha Parti Jawatankuasa Komunis Kampung Huaxi, Wu Renbao pada 1961.

Pada waktu itu Wu Renbao mahu mentransformasikan komuniti perladangan yang miskin ini menjadi sebuah komuniti yang sangat kaya. Maka, dia dengan bijaknya mengadaptasi kaedah agribisnes moden. Kemudian bisnes berkembang dan dia mempelbagaikannya di dalam industri besi, logistik dan tekstil.

Pada 1998, kumpulan yang tinggal bersama dan kongsi bersama segala harta benda dan tanggungjawab ini telah disenaraikan di bursa saham sebagai Jiangsu Huaxicun Co. Kini ia merupakan syarikat besar yang tersendiri yang mempunyai pelbagai anak syarikat. Operasinya menyerupai sebuah konglomerat moden.

Oleh itu, Wu Renbao terkenal sebagai seorang pemimpin yang mengamalkan konsep “kapitalisme dengan ciri-ciri Cina”. Konsep inilah yang digunapakai olehnya sebagai satu pelan tindakan untuk menghidupkan masyarakat ladang sehingga berjaya menjadi kampung terkaya di China.

Menurut Wu, “Kami hanya mahu apa yang baik untuk rakyat kita sahaja”…”Sosialisma bermakna 98 daripada 100 orang akan gembira… Anda tak boleh buat banyak benda dengan dua lagi.”

Tentang bangunan pencakar langit pula, Wu menyatakan bangunan ini dibina oleh orang Huaxi dengan kebolehan mereka sendiri. Ini membuktikan bahawa mereka dapat bersama-sama melaksanakan tugas utama. Bangunan ini memberi semangat kepada penduduk Huaxi.

Wu bersara sebagai ketua parti kampung pada 2003 dan tempatnya digantikan oleh anak lelaki dia, Wu Xie’en. Wu telah meninggal dunia pada bulan Mac yang lalu.

Hasil dari Huaxi dieksport ke lebih daripada 40 buah negara di seluruh dunia dan menarik minat bisnes dalam pelancongan, penghantaran, besi, tembakau dan tekstil. Dalam masa yang sama ramai orang Cina datang ke Huaxi untuk belajar bagaimana menjadi kaya.

Setiap penduduk kampung Huaxi dapat kongsi keuntungan syarikat besar mereka dan diberikan kereta, rumah dan perkhidmatan kesihatan dan minyak masak secara percuma. Mereka dikenali sebagai “stakeholders” yang mempunyai purata pendapatan isi rumah berjumlah RM513,852.85 setahun dan wang simpanan berjumlah RM1,054,475.22.

Agak misteri kerana mereka tidak dibenarkan bercakap dengan orang asing atau pemberita. Mereka turut mempunyai hierarki yang rigid di antara 2000 orang tersebut dan perlu bekerja 7 hari seminggu.

Kedudukan hierarki masyarakat Huaxi bermula dari stakeholders, dituruti penduduk kampung jiran yang telah dimasukkan ke dalam Huaxi, dan kemudiannya berpuluh ribu pekerja (faktor migrasi) yang melakukan kebanyakkan kerja di Huaxi. Jumlah penduduk Huaxi kini mencecah 50,000 orang.

Sebelum anda berfikir mahu migrasi ke Huaxi, anda perlu tahu bahawa semua kemudahan dan keistimewaan di Huaxi hanyalah untuk penduduk asal sahaja yang dikenali sebagai penduduk berdaftar sejak 1950an lagi. Orang yang baru menetap di Huaxi hanya dibayar gaji standard dan tidak dapat menikmati perkhidmatan kesihatan, kereta dan hartanah secara percuma.

Oh ya! Jika penduduk asal Huaxi berpindah dari kawasan ini, mereka akan kehilangan segala-galanya. Jadi, adakah semua kekayaan ini adalah milik mereka? Ternyata ia adalah milik bersama Huaxi.


Perkampungan Ini Guna Patung Orang-Orang Untuk Halau COVID-19

Di Malaysia, kita akan menjumpai patung atau lebih dikenali sebagai orang-orang di kawasan sawah padi. Tujuannya adalah untuk menakut-nakutkan burung yang sering memakan atau merosakkan hasil padi penduduk tempatan.

Namun di Kemboja, lain pula tujuannya. Lebih dikenali sebagai Ting Mong, orang-orang versi Kemboja ini ditempatkan di hadapan rumah bagi melindungi keluarga dari penyakit atau karma buruk.

Ia sering dibina oleh masyarakat kawasan luar bandar di mana kepercayaan dan ikatan kepada tradisi telah menjadi akar kepada kepercayaan di sana. Lebih mengujakan, ia seolah-olah satu pertandingan apabila kebanyakan rumah penampilkan orang-orang yang berbeza.

Selain digunakan untuk menipu roh-roh jahat, Ting Mong juga menjadi cerminan budaya yang ada di sana. Ia menunjukkan satu sisi kreativiti dan juga humor bagi masyarakat Kemboja.

Kini, Ting Mong dikatakan bukan sahaja digunakan untuk tujuan kepercayaan bagi menghalau roh jahat. Ia juga digunakan bagi menghalau COVID-19 yang melanda negara terbabit.

Sebahagian daripada mereka dipakaikan pelitup muka dengan kacamata hitam, pakaian berjenama Louis Vuitton – sudah tentu copy ori – atau sepatu berjenama Nike. Manakala yang lain pula mengancam COVID-19 dengan senjata yang diletakkan bersama-sama dengan Ting Mong.

Untuk bacaan lanjut, klik pautan di bawah.

Lelaki Di Indonesia Positif COVID-19 Selepas Disuntik Dengan Vaksin ‘Made In China’

Anak Malaysia Juga Hebat, Saintis Kita Berjaya Cipta Kit Ujian Pantas COVID-19 Pertama Di Dunia

Pakar Virologi Dari China Dedahkan COVID-19 Berasal Dari Makmal Di Wuhan


Perkampungan Di Austria Ini Bakal Hadkan Pengunjung Selepas Dibanjiri Peminat Frozen

Tidak tahan dengan kunjungan orang ramai yang membanjiri tempat mereka, penghuni perkampungan penuh ajaib Hallstatt yang terletak di kawasan bergunung Austria bertindak untuk cuba mengurangkan kemasukan pelancong ke tempat mereka.

Kawasan desa itu sebelum ini mencuri tumpuan dunia selepas menjadi inspirasi kepada pembuat filem animasi muzikal Frozen untuk dijadikan latar belakang Arendal yang merupakan kawasan pemerintahan Elsa dalam cerita tersebut.

Menurut datuk bandar kawasan itu, perkampungan yang mempunyai populasi seramai 800 orang itu tidak mampu untuk menangani kebanjiran pelawat yang datang ke perkampungan itu kerana ada ketikanya bilangan mereka mencecah sehingga 10,000 orang setiap hari.

Bagi mengatasi masalah tersebut, datuk bandar Alexander Scheutz berkata pihaknya mengambil langkah untuk cuba mengurangkan jumlah pelawat yang memasuki kawasan pergunungan tersebut dengan hanya menyediakan bas berkapasiti kecil.

“Halstatt adalah sebahagian penting dari sejarah budaya dan bukannya muzium. Jumlah pelancong yang berkunjung ketika ini menyebabkan masalah kepada perkampungan kami,” kata Scheutz seperti dilaporkan CNN Indonesia yang memetik temu bualnya bersama The Times.

Yakin penggunaan bas yang bersaiz lebih kecil akan membantu mengurangkan jumlah kehadiran pelancong, Scheutz juga yakin langkah berkenaan akan menyelesaikan masalah yang dihadapi mereka di perkampungan untuk melayan pelancong yang datang ke kawasan mereka.

Selepas ini, mereka yang ingin berkunjung ke perkampungan yang kelihatan seperti di dalam filem itu menurut datuk bandar perlu melakukan tempahan terlebih dahulu sebelum memasuki kawasan yang kelihatan penuh keajaiban itu.

Namun begitu, usaha untuk mengurangkan jumlah pelancong bukanlah satu perkara yang baru terutamanya di kawasan sekitar Eropah dengan beberapa bandar seperti Rom, Amsterdam dan bandar di Sepanyol.

Bagi anda yang ingin merasai pengalaman berbeza untuk mengembara dan bercuti, anda boleh merasai lima pengalaman berbeza di SkyVR Genting Highlands yang disediakan di Skytropolis Funland.

Rasai 5 Pengalaman Berbeza Di SkyVR Genting Highlands Sesuai Buat Seisi Keluarga

Klook Tawar Promosi ‘Gila-Gila’ Khas Untuk Anda Bermula Hari Ini

5 Persediaan Penting Buat Anda Yang Ingin Melancong Ke Jepun


Perkara Asas Kita Kena Tahu Sebelum Membuat Pelaburan

Pakdi, ada tak pelaburan macam ni?

1. Mula modal kecil.
2. Risiko rendah.
3. Untung cepat.
4. Return lebih tinggi dari TH / ASB.

Kalau dengan RM 100, boleh berganda menjadi RM 1 juta dalam masa 5 tahun. Dah lama orang bijak pandai dalam Tabung Haji atau ASB buat macam itu.

Itulah yang terjadi bila kecik-kecik selalu sangat tengok kartun di alam fantasi dan bukannya didedahkan dengan kisah Nabi kita jadi pengembala kambing dan berdagang ke Syam.

Bagaimana kehidupan Nabi kita semasa muda yang sentiasa berani ambil calculated risk yang memberikan hasil berbaloi-baloi sehingga menarik perhatian jutawan Mekah untuk menjadi pelabur.

Apa yang kita diajar ialah sila cari katak, cium katak tu, dengan harapan katak dapat bertukar menjadi putera raja yang akan kahwin dengan kita. Kita pun dapat hidup senang, happily ever after.

Tapi selalunya kita yang bertukar jadi Shrek.

Dalam pelaburan ada ilmu matematiknya dia.

Sebagai pelabur, antara benda asas yang kita kena pandai buat kira-kira ialah ilmu hisab Compound Annual Growth Rate (CAGR).

Kalau nak gandakan duit RM 100 menjadi RM 1 juta dalam masa 5 tahun, maksudnya setiap tahun kena untung sebanyak 531%.

Sebab itu berbeza orang yang ada ilmu dengan orang tidak ada ilmu. Orang yang tidak ada ilmu mudah kena tipu bila dijanjikan peluang pelaburan yang kononnya boleh bermula dengan modal rendah tetapi boleh jadi jutawan.

Bila kita faham matematik CAGR ni, maka kita pun dapat jadi orang yang berpijak di bumi yang nyata dan bukan lagi berangan-angan Mat Jenin.

RM 100,000 jika dapat pulangan terkompaun berikut selama 10 tahun, maka hasilnnya adalah

Dan jika kita tunggu lagi 5 tahun pula, maka hasilnya adalah:

Sebagai pelabur senyap-senyap, sasaran pulangan terkompaun tahunan yang praktikal ialah antara 10% – 15%. Tak senang nak dapat, tapi tidak mustahil jika ada kemahiran yang betul.

Bila dah faham matematik ini, maka kita pun dapat menyusun keutamaan sepanjang 7 tahun pertama lepas dapat gaji, iaitu kumpul duit as much as you can.

Lepas 20 tahun, iaitu pada usia 51 tahun, dengan pulangan terkompaun 10% setahun dah ada RM 672,000.

Begitulah contoh mudah individu yang melihat masa depan setiap kali dapat gaji.

Saya cuma dapat tulis macam ini sahaja. Berikan panduan menjadi pelabur baru. Tapi semua tu takkan berguna kalau hanya duduk menghadap Facebook sepanjang hari, tidak buat apa-apa lepas dah diberitahu dan semuanya tak betul dan salah orang lain melainkan diri sendiri.

Kalau nak dapat ilmu kiraan semacam ini, saya ada sediakan dalam nota-nota online untuk pelabur baru menerusi link yang disediakan di bawah, sila klik dan baca baik-baik ya.

Suzardi Maulan atau Pakdi adalah penasihat kewangan dan penulis nota laburduit.com. Ikuti lebih banyak tip kewangan beliau di sini.


adidas Lancar Model Premium Stan Smith ‘Recon Pack’

adidas telah mengemaskini koleksi Stan Smith untuk musim bunga ini. adidas melancarkan model premium Stan Smith, Recon Pack di mana terdapat dua warna pilihan iaitu navy dan true white.

Kasut ini menggunakan kulit premium pada seluruh kasut dan ditambahkan warna emas pada jenama di atas lidah kasut dan tanda Stan Smith ditulis di bahagian dalam tapak kasut. Kotak untuk koleksi Recon ini juga berlainan dengan kotak kasut adidas yang biasa.

kasut ini bakal dijual pada harga RM 420 dan masih belum ada tarikh rasmi bilakah kasut ini akan dijual. Kami jangka kasut ini mungkin akan dijual dengan hujung bulan ini atau awal bulan April. Anda boleh lihat gambar lanjut untuk koleksi ini di bawah.


21 Perkara Menarik Belakang Tabir Dikongsikan Oleh Zahariz Khuzaimah Di RLT Nomad Guru

Pada ahad 17 April baru -baru ini telah berlangsung acara Meet Up With Zahariz Khuzaimah dalam siri ke 4 Road Less Travel (RLT) yang dianjurkan oleh team Nomad Guru di Puchong, Selangor.

Event yang diadakan sebulan sekali ini membolehkan traveller sama ada newbie mahupun yang telah lama mengembara bertemu dan bertanya secara terus dengan traveller yang dijemput untuk berkongsi.

Berikut saya kongsikan 21 perkara menarik yang dikongsikan oleh Zahariz Khuzaimah, traveller yang terkenal dengan siri Dengan Basikal Aku Menjelajah di siri RLT4 tersebut.

Zahariz turut berkongsi video pertama yang beliau hasilkan sewaktu membentang proposal untuk TV Al-Hijrah. Video gegar-gegar tapi berjaya impress pengurusan stesen TV ini.

1. Video dokumentari Zahariz yang disiarkan di TV Al Hijrah hanya memaparkan 5% sahaja daripada seluruh perjalanan beliau. Sebahagian lagi dikongsikan di blog beliau zahariz.com dan juga di event seperti ini.

2. Zahariz bermula daripada kosong dari segi pengalaman travel dengan basikal. Pada awalnya tukar tayar basikal pun beliau tak tahu. Ini berlaku sewaktu trip berbasikal pertama beliau pada tahun 2010 di Chendu, China.

3. Sewaktu trip pertama beliau itu, Zahariz mengambil masa selama 4 jam sewaktu membeli basikal kerana beliau perlu belajar membaiki basikal dengan tuan kedai.

4. Zahariz juga tidak tahu cara mengikat beg yang betul di basikal beliau sewaktu di awal pengembaraan.

5. Beliau stuck 8 hari di Chengdu kerana rasa takut yang mula menguasai diri. Namun begitu akhirnya Zahariz tekad untuk terus memulakan pengembaraan kerana tiada apa lagi yang beliau ada jika balik ke Malaysia. Kereta telah dijual dan kerja juga sudah tiada.

6. Zahariz tidak mendapat sokongan moral daripada keluarga dan rakan-rakan beliau selepas mengambil keputusan untuk berhenti kerja, tinggalkan keselesaan hidup dan keluar mengembara. Hanya seorang saja rakan beliau pada ketika itu yang memberikan galakan dan dorongan.

7. Travel partner pertama Zahariz sewaktu travel berbasikal adalah seorang traveller dari Spanyol. Traveller bernama Alvaro itu telah 11 tahun mengembara dengan basikal. Daripada lelaki inilah Zahariz banyak belajar bagaimana untuk survive di jalanan.

8. Travel partner ke 2 Zahariz adalah seorang wanita dari China bernama Faye. Gadis ini keluar mengembara dengan hanya membawa wang tunai 200 Yuen.

9. Setelah berpisah, Faye masih menghubungi beliau untuk berkongsi update dan status pengembaraan masing-masing. Terkini Faye mengajar bahasa Mandarin di sebuah universiti di Afrika Selatan. Yang lebih menarik, gadis ini juga telah bertemu jodoh beliau di Afrika Selatan dan kini memiliki 2 orang anak.

10. Travel partner ke 3 yang telah dikongsikan oleh Zahariz bernama Nancy. Seorang gadis yang sangat feminin, lembut dan seorang gadis bandar (urban girl). Nancy yang berasal dari Guangzhou bermula dengan tidak tahu apa-apa tentang basikal.

11. Apa yang menarik tentang Nancy adalah, gadis ini seorang yang tidak pernah merungut meskipun sewaktu berada dalam situasi mencabar.

12. Selepas mengembara bersama beberapa ketika, Nancy yang sedang bercuti daripada kerja menghubungi majikan beliau dan memaklumkan mahu sambung bercuti. 2 minggu kemudian, Nancy sekali lagi mengubungi majikan beliau dan kali ini memaklumkan mahu berhenti kerja terus. Dah seronok dan enjoy travel katanya.

13. Zahariz dan Nancy mengembara dan berbasikal bersama selama 2 bulan.

Baca: Fotografi Bawa Remaja 17 Tahun Ini Travel Dan Ke Pusingan Akhir Pertandingan Antarabangsa

14. Niat asal Zahariz merakam pengembaran beliau dalam bentuk video adalah untuk berkongsi journey yang telah beliau lalui memandangkan beliau sudah pun mempunyai pengetahuan tentang video editing dan color correction.

15. Video pertama yang di pertontonkan sebagai proposal kepada TV Al-Hijrah adalah rakaman yang bergegar. Pada asalnya beliau hanya diberikan masa selama 5 minit saja untuk membentangkan proposal beliau.

16. Namun rezeki menyebelahi beliau kerana pihak pengurusan Al-Hijrah berminat dengan rakaman tersebut. Dari situlah bermulanya projek Dengan Basikal Aku Menjelajah.

17. Menurut Zahariz cara termurah menjelajah Iceland adalah dengan berbasikal. Perbelanjaan beliau hanyalah untuk makanan sepanjang berada di negara dengan kos sara hidup dan perbelanjaan yang tinggi itu.

18. Sewaktu 3 bulan mengembara dengan basikal di lingkaran artik, Zahariz berpeluang melihat Aurara Borealis hampir setiap malam.

19. Sewaktu di Lingkaran Artik, barulah beliau belajar tentang jenis-jenis baju, khemas yang sesuai dan bagaimana untuk ‘survive‘ sewaktu travel di sana.

20. Bila travel ke tempat baru, menurut Zahariz cara termudah untuk survive adalah dengan memerhati cara hidup masyarakat setempat, lihat apa yang dipakai, apakah makanan mereka, bagaimana mereka hadapi cuaca sejuk melampau dan sebagainya.

21. Video  editing and color corrections biasanya dilakukan oleh Zahariz pada waktu malam sewaktu memori beliau tentang satu-satu lokasi masih lagi segar di ingatan. Menulis jurnal dan perkongsian di blog pula dilakukan di awal pagi.

Even until now I don’t even think that I’m a cyclist – Zahariz.

Banyak lagi perkara menarik di belakang tabir yang telah dikongsikan oleh Zahariz. Namun apa yang dapat saya simpulkan daripada perkongsian Zahariz, jika tekad telah bulat teruskan saja dengan niat anda.

Even in normal life we always have ups and down. So there’s no different whether we are on the road or at home living when it comes to dealing with it – Zahariz.

Projek Zahariz yang akan datang bersama Nomad Guru adalah Nepal’s Adventure and Filming. Buat masa ini rakaman pengembaraan beliau yang lepas masih lagi ditayangkan di TV Al-Hijrah pada setiap sabtu malam.

Secara keseluruhan, event ini wajar dihadiri oleh traveller sama ada yang baru sahaja mahu berjinak atau pun yang sudah lama mengembara.

Di event begini juga anda berpeluang untuk bertemu secara terus dan bertanya apa saja soalan dengan traveller yang dijemput untuk berkongsi.

Selain daripada itu, anda turut berpeluang untuk bertemu dengan traveller lain yang hadir pada ketika itu dan seterusnya menambah senarai kenalan anda.

Sharing session seterusnya yang akan diadakan oleh Nomad Guru dalam siri ke 5 Road Less Travel (RLT) adalah pada 15 Mei 2016, meet up bersama saudara Abdul Qadir yang telah mengembara selama 83 hari di India.

Bagi yang bercadang nak travel ke India, inilah masanya untuk anda korek tips and tricks to survive di negara yang kaya dengan berbagai panorama dan lanskap alam semulajadi ini.

Untuk update terkini serta lokasi, sila rujuk di Facebook Page Nomad Guru. Oh ya, nak beli tshirt macam kat atas tu pun, boleh hubungi Nomad Guru juga.

Baca lagi: Terpisah 20 Tahun, Gadis Ini Travel Solo Ke Korea Demi Menjejaki Ayah Kandungnya